Perkahwinan Itu Luar Biasa. Temukan Kesempurnaan Sebuah Kehidupan Dalam Rumahtangga Dengan Sabar Dan Berserah

Perkahwinan itu luar biasa. Bukan untuk mengukuhkan rumahtangga itu kekal harmoni sepanjang masa hingga till jannah. Tentu dalam tempoh itu sudah tentunya terdapat onak duri yang ditempuhi. Namun jika pasangan itu mengerti erti sebuah perkahwinan sudah tentu segala cabaran yang mendatang tidak sukar untuk ditangani. Dengan ini, temukan kesempurnaan sebuah kehidupan dalam rumahtangga bagi membina sebuah kebahagiaan.

Seingat saya, ada satu soalan yang ditanyakan kepada saya perhujung Disember tahun lalu. Tapi saya belum jawab lagi sampai hari ini.

Soalannya begini;

“Apa tujuan berkahwin?”

Sebelum saya jawab, saya tanya semula ke dia, “Kenapa terfikir soalan begini?” Dia kata dia nak buat semua perkara ada tujuan dan sebab, maka dia nak tahu.

Baik, begini;

1. Perkahwinan itu ada untuk lebih mendekatkan diri kita dengan Allah.

Kalian, alam rumahtangga indahnya tersurat dalam setiap ujian yang berlaku. Bila sebut rumahtangga, pasti akan bersama dengan ujian yang banyak.

Permulaannya sahaja semuanya sama. Apa yang suami suka, isteri juga suka. Lama-lama nanti, bila semuanya dah kenal, nampak pula perbezaan.

Perbezaan ini bukan kekurangan, tapi sebuah peluang untuk kita jadikan diri kita pelengkap kepada pasangan kita.

Contohnya kita ada kekurangan dalam mengurus waktu, yakinlah pasangan kita adalah seorang yang sangat menjaga dan mengurus masa. Tapi dalam nak mengecilkan jurang perbezaan ini yang selalukan kita bertelagah. Waktu ini ujiannya besar.

Maka, hari-hari yang penuh ujian inilah waktu untuk kita merintih dan mendekatkan diri dengan Tuhan. Mengadu, bercakap, minta dibantu dan minta dipandu untuk kita betul-betul sabar membina rumahtangga.

Kata Allah, “Perkahwinan itu adalah bukti antara bukti-bukti kebesaran Allah.”

Jadi Allah ciptakan perkahwinan itu cukup indah. Sebagai jalan untuk kita selalu hampir dan dekat dengan Dia.

2. Memperbanyakkan sumber pahala.

Sebagai manusia kita lahir dengan sifat fitrah inginkan berpasangan. Iyalah, ada kawan mendengar keluhan dan cerita, ada teman ketawa dan bersama bahagia, ada pasangan untuk bermesra dan ada suami atau isteri untuk kita tunaikan tuntutan biologi kita.

Ternyata dengan perkahwinan, kita akan dapat penuhi semua itu berbanding jika kita bujang. Atau boleh saya katakan berbanding jika kita cuba untuk penuhi setiap fitrah kita itu tanpa berkahwinan.

Sungguh berpasangan yang sebelum nikah itu kan indah. Tapi banyak halangannya. Jika kita cuba juga lakukan berdosa pula.

Nak keluar jalan berdua itu dosa, makan bersama itu juga dosa, menonton wayang berdua pun berdosa. Semuanya terbatas itu dan ini. Lagi lah bersentuhan, mendekati zina. Tuhan murka.

Berbeza selepas kita berkahwin. Semuanya jadi halal. Nak bertemu di ceruk bumi mana pun boleh, nak berduaan lama mana pun terserah. Dan itu semua mendatangkan pahala.

Waktu bercinta sebelum nikah itu fikirkan hal-hal cinta ini berdosa, melihat sahaja sudah dosa dan bercakap berlebihan juga berdosa.

Tapi setelah bernikah fikirkan pasangan kita, itu pahala. Baru fikirkan sahaja. Melihat lebih lagi pahala. Bercakap dengan isteri juga pahala. Bersentuhan dan berpegangan tangan lebih daripada itu, selain dapat pahala kita dapat gugurkan dosa.

Begitulah perkahwinan memberikan cukup banyak jalan kita mengumpul pahala.

3. Perkahwinan adalah tapak untuk membina masyarakat Islam.

Untuk poin ini saya cukup ingat kata-kata guru saya;

“Mana mungkin kita dapat membina sebuah masyarakat Islam jika kita tak mampu menegakkan rumahtangga Islam dalam keluarga kita.”

Benar sungguhlah. Sebab harapan untuk membina masyarakat Islam bermula daripada keluarga kecil yang benar-benar Islam dulu. Daripada sebuah keluarga dengan sebuah keluarga yang lain, bergabung dan bersatu jadilah mereka ini sebuah masyarakat.

Perkahwinan sebenarnya adalah untuk memulakan masyarakat Islam kecil. Suaminya menjadi ketua keluarga yang menjadi pengurus kepada rumahtangga secara Islam. Isterinya pula pembantu merealisasikan impian terbentuknya kehidupan Islam dalam sebuah rumahtangga.

Bagaimana cara berpakaiannya, apa yang selalu dibicarakan dalam rumah, bagaimana jadual waktu sembahyang mereka sekeluarga.

Ingat, perkahwinan menjadi persoalan kepada keselamatan dan nasib masa depan umat Islam secara langsung.

Iya kalian, perkahwinan itu luar biasa.

Kita akan temukan kesempurnaan sebuah kehidupan dalam sebuah rumahtangga. Cuma jalannya memang perlu penuh dengan sabar dan berserah.

Untuk yang masih menanti jodoh, kalau ada yang datang membawa niat yang baik, segerakan. Tak perlu banyak persoalan, nanti ini macam mana, itu macam mana. Makin dilambatkan, makin macam-macam yang timbul.

Tapi syaratnya kalian sudah kenal secara yang izinkan Islam. Contohnya dikenalkan oleh ibu bapa. Berkenalan terus dengan ibu bapa mereka demi melihat keikhlasan mereka untuk membina sebuah hubungan kekeluargaan.

Moga rumahtangga yang kita bina mendapat redha Allah. Dan menjadi jalan untuk kita ke syurga. Amin.

Sekian.

Firdaus Mokhtar,


Jika Kita Rasa Lebih Susah, Ada Lagi Yang Lebih Susah. Ambil Iktibar  Dengan Perkongsian Ini.

Hidup ini penuh dengan cabaran. Jika kita rasa kesukaran dalam hidup ada lagi yang lebih sukar.

Setiap kita akan mengadapinya dengan pelbagai dugaan.

Sebagaimana dengan perkongsian ini.

Kalau anda rasa hidup anda susah, cuba baca cerita makcik ini.

HARTA BENDA MUSNAH DEK BANJIR

Makcik bertudung pink di dalam gambar ini adalah salah seorang daripada lebih 7000 mangsa banjir di Johor.

Makcik ni bagitahu air naik terlalu laju daripada parit di depan rumah mereka. Makcik ini hanya mampu menyelamatkan diri sahaja kerana air yang menerjah masuk ke dalam rumahnya melebihi paras kepala!

Bila ditanya tadi apa je pakaian yang ada sekarang. Dia cuma melihat pada baju yang sedang dipakainya tadi tanpa mampu berkata apa apa.

Bila ditanya ” apa je yang masih ada makcik?”. Tiba tiba terlihat mata beliau mula digenangi air. Makcik tersebut tunduk, tidak mampu berkata apa apa lagi.

Situasi tersebut mengejutkan saya. Mujurlah ada ahli rombongan Misi Bantuan Banjir Yaminika Love saya tadi ada wanita. Beliau lah yang pergi menenangkan makcik ini.

” Suami makcik kerja apa?”

” Suami makcik sakit. Tak kerja. Strok “

Allah. Saya pula yang sebak nak menangis tadi.

Bayangkan rumah kecil di ceruk kampung yang dikelilingi kelapa sawit ditenggelami banjir lumpur dengan kesemua pakaian yang ada ditenggelami lumpur hamis dan habis semua perkakas rumah rosak dalam satu malam. Ditambah lagi dengan suami yang sakit.

Bayangkan apa yang sedang dilalui oleh makcik ini. Bayangkan bagaimana tidur makcik ini pada malam ini.

Dari Abu Hurairah, Rasulullah shallallahu ‘alaihi wa sallam bersabda,

انظروا إلى من هو أسفل منكم ولا تنظروا إلى من هو فوقكم ، فهو أجدر أن لا تزدروا نعمة الله عليكم
“Pandanglah orang yang berada di bawahmu (dalam masalah harta dan dunia) dan janganlah engkau pandang orang yang berada di atasmu (dalam masalah ini). Dengan demikian, hal itu akan membuatmu tidak meremehkan nikmat Allah padamu.” (HR. Bukhari dan Muslim)

UJIAN BUAT KITA

Teman-teman,

Kita akan diuji pada titik terlemah diri kita. Takkan terlepas walau satu diri pun daripada diuji.

Kadang kita ingat Allah cuma menguji orang yang miskin dan asnaf sahaja. Tapi tidak teman teman.

Orang kaya juga diuji. Orang senang juga diuji. Akan sampai masanya mereka juga akan ditanya tentang kesenangan mereka. Akan sampai masanya mereka akan ditanya juga tentang kekayaan mereka.

Bersyukurlah jika kita diuji dengan harta dan kesenangan kerana ramai manusia yang diuji dengan kesenangan dan kekayaan tak mampu pun melepasi ujian tersebut.

Sometimes we’re tested. Not to show our weaknesses but to discover our strengths

Sumber: Taufiq Razif


Ayah Tak Perlu Garang Nak Didik Anak Perempuan. Ini Rahsia Anak Perempuan Yang Kena Tahu.

Mendidik anak perempuan dan lelaki berbeza caranya ekoran mempunyai personaliti yang berbeza. Oleh itu, ibu bapa perlu alert  dalam mendidik anak-anak.

Bagi anak perempuan yang terkenal dengan sikap lemah lembut dan sensitif, bukan mudah untuk mendidik anak ini.

5 Rahsia Anak Perempuan Yang Seorang Ayah Wajib Tahu

1. Mereka tengok cara anda layan ibu mereka

Sesekali tu wajar juga untuk suami isteri berbalah di depan anak kita dengn syarat bertikam lidah dengan cara yang terbaik.

Tidak meninggi suara, berbincang dengan tenang dan gunakan bahasa yang sopan. Dari situ lah anak perempuan kita belajar tentang Conflict Resolution.

2. Mereka nak rasa keberadaan ayahnya

Sosok ayah ni biasanya seorang yang workaholic dan sangat fokus pada kerja masing masing.

Sesekali tu, kena lah tinggalkan sebentar kerja kita. Layan anak kita sepenuhnya. Tak perlu lama. Cukup 15 minit untuk satu kali sesi pun dah memadai untuk penuhkan tangki emosi anak perempuan. Peluk cium je mereka dan pandang tepat ke anak mata mereka. Itu pun dah boleh membuatkan jiwa mereka terisi sepenuhnya!

” She cares about spending time with you. Playing with you. Being with you! “

3. Mereka nak kita faham dunia mereka

Lebih lebih lagi anak perempuan yang remaja, mereka nak ayahnya kenal dunia mereka.

Cuba sensitif dengan isu dan trend terkini, tak terlalu rigid dengan pendapat sendiri dan cuba fahami dunia daripada kacamata anak anak perempuan kita.

InsyaAllah anak perempuan kita akan rasa lebih difahami dan didengari. Barulah senang mereka nak dinasihati!

4. Mereka nak kita lindung mereka

Walaupun anak perempuan kita mungkin tak suka dikongkong tetapi mereka masih perlukan seorang pelindung!

Pelindung yang mereka idamkan adalah pelindung yang boleh mendengar cerita mereka, memberi kata kata yang membangun jiwa dan menjadi orang yang pertama yang bersama ketika jatuh bangun mereka.

5. Mereka nak ayahnya penjadi Pengkagum Nombor 1 mereka

Mereka akan makin bersemangat jika ayahnya ‘perasan’ dan acknowledge pencapaian mereka.

Mereka nak kita bagi pujian ikhlas daripada hati dan mereka nak kita rasa terharu dengan usaha dan penat lelah mereka berkorban untuk banggakan kita.

Menangislah dengan penuh bangga di depan anak perempuan di atas penat lelah mereka untuk membanggakan kita kerana tangisan kebanggaan seorang ayah adalah hadiah paling indah!

Terima kasih pada semua suami & ayah di seluruh dunia! You are awesome!


Masih Boleh Hamil Lepas Pembedahan Cyst, Pakar Sakit Puan Ni Kongsi Tip Pemakanan Untuk Wanita

Rambut tumbuh dalam kilang telur? Adakah harapan untuk hamil? Itu mungkin persoalan yang menjadi tanda tanya terutama kaum ibu.

Pakar Sakit Puan,  Dr Hamid Arshat mengakui kes sebegini berlaku ke atas wanita tanpa disedari. Namun, ketumbuhan begini sebenarnya tidaklah bahaya jika dirawat lebih awal.

Justeru, beliau menyarankan mereka yang mempunyai masalah ini menukar gaya hidup yang lebih sihat.

Berikut beberapa tip gaya pemakanan selepas pembedahan cyst yang perlu ibu-ibu tahu.

DERMOID CYST PADA OVARI KIRI

Kandungan cyst ialah cecair berminyak, lemak dan rambut. Menakutkan juga bila melihat rambut tumbuh dalam kilang telor.

Satu jenis keajaiban, tidak terfikir rambut boleh tumbuh dalam ovari. Kejadian Allah, apa-apa boleh berlaku atas KehendakNya. Masih ada peluang hamil, ovary kanan dan tiub kanan masih normal. Lepas bedah perlu amalkan cara hidup sihat.

MAKANAN UNTUK LEPAS BEDAH

1. Lepas bedah penting untuk meningkatkan immunty untuk mencegah tumbuh semula penyakit endometriosis , fibroid dan ovarian cyst serta untuk meningkatkan peluang hamil.

2. Ambil langkah untuk kurangkan stress. Exercise 30 minit setiap hari, banyak berzikir , baca quran 4-5 muka setiap hari.
Kurangkan pendedahan kepada toksin – jauhkan menghidu asap beracun, semburan insecticide dan pewangi dirumah dan dalam kereta. Gunakan bahan-bahan organik untuk syampu, sabun, minyak rambut dan deodorent.

3. Sangat penting makanan berzat dan berkhasiat, Jauhkan semua makanan dan minuman yang mengandungi pengawet, perisa dan pemanis, saperti fast foods, junk foods, burger, hot dog, nuggets, french fries dan lain-lain.
Juga jauhkan makanan dan minuman yang mengandungi gula dan tepung – donut, kueh2, ice krim , chocolat dll. Jauhkan minuman soft drink , jus dan kordial dalam botol atau kotak.

4. Makan 70% bahan2 mentah dan segar , iaitu buah-buahan dan sayur-sayuran. Makan lebih buah tempatan saperti papaya, nenas, jambu batu, tembikai , dragon fruit dan lain-laian. Saya galakkan makan ulam , sayur bayam, bendi, terong, kangkung, cekur manis, daun turi dan keledek merah.

5. Amalkan minum jus buatan sendiri tanpa gula. Dua biji apel hijau, 2 carrot, 2 batang celery . Atau 1/4 buah papaya dan ¼ Nenas (khas sminggu dalam waktu haid). Buat jus asli campur sikit air jadikan satu jug , masuk peti ais semalaman.

6. Esok untuk sarapan pagi kacau dan minum satu gelas jus , lepas itu minum satu sudu besar extra virgin olive oil atau minyak kelapa dara.
Makan 2 biji telor separuh masak dan oat atau cereal lain. Jauhkan roti putih atau nasi putih. Makan roti whole meal dan brown rice.

7. Makanan selingan (tea dan coffee break) – jauhkan makanan bergula dan karbohadret. Makan buah-buah atau segenggam campuran kacang almond, gajus, kismis dan peanuts. Minum air mineral atau teh hijau. Jauhkan teh tarik atau nescafe susu.

8. Makan tengah hari – Cuba makan rojak, pecal, salad atau sup sayur. Makan seketul ayam, sepotong ikan atau daging. Minum air mineral ,air kelapa muda. Tengah hari tidak makan nasi atau lain-lain jenis karbohidrat.

9. Makan malam – Minum satu gelas jus diikuti satu sudu besar apple vineger atau satu sudu . Masak sup sayur kobis, karot, brokoli dan cendawan.
Atau buat rojak/pecal dari sayur kankung, taugeh, sengkuang, tempeh tauhu. Masak lauk ikan , ayam atau daging dengan menggunakan lebih halia, kunyit bawang putih dan merah serta serai. Gantikan nasi putih kepada brown rice.

10. Supplemen yang perlu untuk mencepatkan pemulihan luka dan pemulihan penyakit endometriosis ialah multivitamins, vit C 1gm, vit E 400 IU, Habatus sauda.Makan juga goji beri, lain-lain jenis berries, spirulina, rumpai laut.


Punca Rezeki Sukar Diperolehi, Ustaz Iqbal Zain Jelaskan Sebabnya!

Rezeki datang dalam pelbagai cara. Mungkin wang ringgit, benda, masa yang mencukupi, bahagia suami isteri, anak-anak yang sihat dan banyak lagi.

Namun kita selalu tidak mensyukuri rezeki yang datang kepada kita. Kita masih merungut saban waktu, rasa susah dari segi wang ringgit dan sebagainya.

Malah merasakan rezeki tidak sampai dan sukar untuk diperolehi. Ustaz Iqbal Zain kongsikan punca rezeki sukar untuk diperolehi.

PUNCA REZEKI SUKAR DIPEROLEHI

Sesungguhnya pada diri setiap manusia, telah ditetapkan bagi mereka rezekinya sejak roh ditiupkan pertama kali ke dalam kandungan ibu.

Sebagaimana telah disebutkan bahwa rezeki telah ditetapkan, hanya tinggal bagaimana cara kita meraih rezeki tersebut. Sama ada dengan jalan halal dan penuh keberkatan, ataupun dengan jalan haram yang mengundang kemurkaan Allah. Maka tidak salah jika ramai yang lebih suka mengatakan menjemput rezeki daripada mencari rezeki.

Bila pintu rezeki ditutup Allah, maka dunia terasa menghimpit. Islam telah mengajar umatnya bahawa meninggalkan ketaqwaan di dalam apa jua aspek kehidupan akan mengundang kemiskinan dan kemelaratan. Macam-macam kemiskinan boleh berlaku bila taqwa tidak dimiliki.

Semuanya termaktub di dalam alquran dan sunnah Rasulullah SAW. Tidak miskin harta, seseorang yang melakukan dosa terus menerus tanpa taubat boleh jadi miskin iman, miskin hidayah, miskin ilmu, miskin akhlak dan adab, miskin maruah dan jati diri.

Dalam kata-kata yang lain, kalau taqwa menjadi faktor ‘pengundang’ rezeki, keberkatan dan rahmat Ilahi, maka kesan dosa, maksiat dan mungkar adalah sebaliknya.

Lalu, pernahkah selama ini terfikir dan terlintas di hati kita, bahawa dosa yang kita lakukan samada terhadap Allah dan sesama manusia selama ini menjadi faktor atau penyebab ‘sempit’ dan ‘terhalang’nya rezeki Allah dari rezeki kita? Tersebut di dalam sebuah kitab Musnad, “Sesungguhnya manusia terhalang dari rezeki lantaran dosa yang dilakukannya.”

Dalam sepotong hadis yang diriwayatkan oleh Ad Dailami, Rasululah SAW bersabda: “Perbuatan zina itu mewariskan (mendatangkan)
kefakiran (kemelaratan) .”

Tanpa asas taqwa, seandainya seseorang itu dilihat melimpah ruah hartanya sekalipun, ia tak lebih merupakan ‘istidraj’ dari Allah.

Itulah pemberian yang disertai laknat dan kutukkan. Mahukah kita dikurniakan rezeki sebegitu? Mahukan kita pemberian yang sedemikian? Kalau jawapan kita ‘ya’, maka kita tak lebih umpama Qarun, Tha’labah Yahudi Mabuk serta yang sama waktu dengan mereka.

Bagi golongan ini wang, harta dan kemewahan adalah segala-galanya. Dari mana punca dan sumbernya, tidak pernah diambil kira. Mereka langsung tidak memperdulikannya. Lihat kesudahan mereka. Tiada apa lagi yang boleh menahan mereka daripada terkubur hina bersama dengan harta haram dan syubhat yang mereka usahakan selama ini.

Firman Allah s.w.t.yang bermsksud :
“Barangsiapa yang bertakwa kepada Allah, maka Allah akan menunjukkan kepadanya jalan keluar dari kesusahan, dan diberikanNya rezeki dari jalan yang tidak disangka-sangka, dan barangsiapa yang bertawakal kepada Allah, nescaya Allah mencukupkan keperluannya.” (Surah At-Talaq ayat 2-3)

Antara punca-punca rezeki sukar diperoleh :

1) Jauhnya hubungan dengan Allah S.W.T.

2) Dosa.

3) Punca rezeki yang tidak berkat.

4) Bakhil. (Tidak bersedekah dan mengeluarkan zakat.)

5) Tidak mensyukuri nikmat yang diberi.

6) Ujian.

Kadangkala seseorang pernah bertanya pada diri sendiri, “Kenapa rezekiku sempit? Buat berbagai usaha tetapi masih gagal mencapai matlamatnya?Berniaga merosot, puas aku berdoa dan minta pertolongan Allah tetapi masih tidak dimakbulkan-Nya?”

Perlu di ingat bahawa Allah S.W.T. Maha Mengetahui apa akan berlaku kepada para hamba-Nya dilambatkan permohonannya adalah untuk kebaikan hambanya sendiri.

Kerana takwanya belum mantap, maka diuji lagi supaya semakin banyak ia berusaha, berdoa dan bertawakal maka akan melahirkan hubungan yang erat hatinya dengan Allah S.W.T. dan Dia ingin memberikan pahala yang besar kepadanya diatas kesabarannya.

Oleh itu kita kena berbaik sangka dengan Allah S.W.T. berdoa dan terus berdoa jangan putus asa. Cepat atau lambat dikabulkan doa kita adalah urusan Allah S.W.T.

Sebagai kesimpulan, terdapat banyak perkara yang boleh menghalang dan membuatkan begitu mahalnya rezeki kepada kita. Dalam usaha
mencari rezeki di atas dunia ini, jangan sampai menjauhkan kita daripada beribadah dan mangingati Allah.

Oleh itu, kita perlu bertawakal kepada Allah dengan hakikat tawakal yang sebenarnya. Kita mesti berusaha dan berikhtiar tetapi meletakkan pergantungan
sepenuhnya kepada Allah. Kalau dapat apa yang kita inginkan, bersyukurlah. Kalau sebaliknya, bersabarlah dan berbaik sangka dengan Allah.

Yang penting, kita mesti tahu meletakkan kepentingan antara dunia dan akhirat. Jangan gadaikan akhirat dengan habuan dunia yang sementara ini. Berusaha dan berikhtiarlah, kerana ia sunnatullah. Tetapi ingat, ia tidak akan dapat mengatasi takdir Allah S.W.T.

Kredit: Facebook Uztaz Iqbal Zain


“Lebihan Air Di Kepala Dikesan Ketika Usia 18 Minggu.” Derita Penyakit Kepala Besar, Adik Aidan Terpaksa Diberikan Susu Melalui Tiub.

Anak adalah anugerah yang dinanti-nantikan oleh setiap pasangan suami isteri. Kegembiraan berganda bila mana mengetahui bakal  menimang cahaya mata kembar.

Namun, bahagia tersebut hanya seketika bila mana pasangan ini diuji ALLAH SWT apabila salah seorang anak kembar kembar mereka disahkan menghidap penyakit Hydrocephalus atau dikenali berkepala besar.

Kepala semakin membesar

Selepas lima bulan, saiz kepala adik Aidan Fahim semakin membesar dengan ukuran lilit 64 cm berbanding 46 cm sewaktu dilahirkan pada 8 Januari lalu di Hospital Sultan Ahmad Shah (HOSHAS) Temerloh, Pahang.

Bapa, Mohd Salfarulizaman Kamarul Baharin, 30, berkata, lebihan air di bahagian kepala anak kelima itu dikesan ketika kandungan berusia 18 minggu tanpa melibatkan abang kembar, Adam Fahmi.

Menurutnya, Aidan ditahan di Unit Rawatan Rapi Neonatal (NICU) HoSHAS selama 42 hari dengan bergantung kepada mesin bantuan pernafasan.

“Pernafasan Aidan lemah dan doktor pujuk kami untuk membenarkan mesin oksigen ini dicabut pada hari ke-14 tapi kami tidak bersetuju.

“Kami tinggal di Benta, Lipis dan memandangkan abang kembar juga perlu diberi perhatian dan mengelak kesihatan isteri terjejas, doktor pujuk sekali lagi.

“Pada hari ke-42, kami sudah bersedia dan reda untuk menghadapi sebarang kemungkinan selepas mesin oksigen dicabut serta difahamkan Aidan mungkin hanya mampu bertahan paling lama dua minggu.

“Alhamdulillah, rasa seperti satu keajaiban apabila Aidan dapat bernafas dengan baik dan dirujuk ke Hospital Kuala Lipis selama tiga hari untuk kami belajar cara penjagaan termasuk beri minum susu melalui tiub,” katanya kepada Sinar Harian.

Tumpang sementara di rumah kakak

Mohd Salfarulizaman berkata, dia sebelum ini bekerja sebagai operator kilang di Melaka selama empat tahun manakala isterinya, Nursuhada Jaafar, 30, menetap bersama tiga anak serta kedua ibu bapa di Benta.

Menurutnya, selepas seminggu Aidan dibenarkan pulang ke rumah, mereka mengambil keputusan menumpang sementara di rumah kakak Nursuhada di Serendah.

“Doktor maklumkan sebarang kemungkinan boleh berlaku pada bila-bila masa, maka kami ambil keputusan cari tempat tinggal lebih dekat dengan Hospital Kuala Lumpur (HKL).

“Temu janji dengan doktor pakar ditetapkan pada 5 September ini dan saya terpaksa berhenti kerja di Melaka dan Alhamdulillah dapat kerja sebagai penyelia vendor Perodua di Sungai Choh.

“Dalam sebulan tinggal di rumah kakak ipar, saya sewa sebuah rumah di Desa Anggerik Serendah dengan bayaran RM600 sebulan,” katanya.

Saiz badan lebih kecil dari abang kembar

Nursuhada berkata, saiz badan Aidan lebih kecil berbanding abang kembarnya namun tidak menunjukkan sebarang gangguan kesihatan selain pertambahan saiz kepala.

Menurutnya, tiada apa dapat dilakukan untuk rawatan susulan sebelum temu janji dengan doktor pakar.

“Ibu mana tak gusar melihat keadaan anak sebegini dan lambat lagi dapat jumpa doktor pakar.

“Buat masa sekarang apa yang mampu kami lakukan hanya pergi buat pemeriksaan setiap bulan di Klinik Kesihatan Serendah.

“Saya pujuk hati dengan fikir positif, mungkin bulan September nanti adalah tempoh paling sesuai untuk Aidan dirujuk ke pakar,” katanya.

Tiada masalah kesihatan

Pada masa sama Nursuhada berkata, dia bersyukur apabila abang kembar tiada masalah kesihatan.

“Bagaimanapun kami terpaksa meninggalkan anak sulung dan kedua yang berusia lapan serta lima tahun di Benta supaya persekolahan mereka tidak terjejas,” katanya.


Sakit Kepala & Tiada Ubat Di Rumah, Lakukan Petua Ni Dulu Untuk Legakannya!

Bila sakit kepala menyerang, memang satu kerja pun tak menjadi dibuatnya. Terasa serba serbi tak selesa dan kadang kala mengundang rasa marah pun ada. Jadi cara paling mudah untuk legakannya, kita akan makan ubat untuk tahan sakit. Betul bukan?

Namun, ada cara atau petua yang boleh dipraktiskan untuk  legakan sakit kepala tanpa makan ubat yang kita patut tahu.

PETUA HILANGKAN SAKIT KEPALA YANG ANDA HARUS TAHU

Pernahkah anda mengalami sakit kepala teramat sangat? Akibat stres, migraine, ada banyak masalah dan sebagainya. Bagaimana hendak atasi dengan mudah di rumah?

Berikut adalah beberapa petua untuk melegakan sakit kepala:

1.Tutup mata dan berehatlah.

Ini adalah rawatan sakit kepala yang berkesan untuk sakit kepala seperti migrain, dan dapat membantu meredakan sakit kepala. Duduklah di dalam bilik yang tenang dan gelap dengan mata anda ditutup dan cubalah berehat seketika. Jika perlu, tidur sebentar.

2.Urut leher dan kepala anda.

Menggosok dan mengurut-urut bahagian leher dan kepala anda dapat memperbaiki aliran darah dan menenangkan sakit kepala. Ini sangat membantu untuk sesiapa sahaja. Dapatkan bantuan daripada rakan dan ahli keluarga,

3.Hangat atau sejukkan leher anda

Cuba letakkan pad suam atau kain hangat di leher anda untuk mengurangkan sakit kepala akibat ketegangan otot dan sebagainya. Jika itu tidak membantu, anda boleh menggunakan pek ais jika ia membantu anda melegakan sakit kepala.

4.Bersantai dan rileks

Luangkan masa untuk diri anda, bernafas dalam-dalam, dan cuba untuk membayangkan imej yang damai dan tenang. Pelbagai ’relaxation techniques’ boleh membantu pesakit yang mengalami masalah sakit kepala.

5.Kurangkan stres dan tekanan.

Sekiranya anda mengalami sakit kepala yang teruk, cuba elakkan dari tekanan. Jauhkan diri dari persekitaran yang bising, pulang bekerja lebih awal sekiranya anda boleh, atau minta rakan atau ahli keluarga membantu mana yang boleh.

6.Lihat semula apa yang anda makan dan minum.

Apa yang anda masukkan ke dalam badan anda boleh memberi impak besar kepada sakit kepala anda. cuba hadkan kafein dan alkohol dan elakkan rokok. Jadual makan juga adalah penting, terutama bagi mereka yang mendapat sakit kepala dari gula darah rendah. Jangan lewatkan makan, terutamanya sarapan pagi.

PERHATIAN : Sekiranya masalah anda tidak berkurang selepas melakukan langkah di atas, terus berjumpa doktor. Tahu punca dan rawat sewajarnya. Jangan cuba-cuba dapatkan rawatan melalui produk dan suplemen tanpa nasihat doktor dan ahli farmasi. Bahaya untuk kesihatan.


Usah Sedih Tak Ada Anak Perempuan, Lelaki Pun Boleh Masuk Dapur. Menarik Cara Wanita Ini!

Anak itu anugerah yang amat bernilai buat pasangan suami isteri. Jika dikurniakan lelaki dan perempuan ia umpama bonus buat rumahtangga. Bagaikan lengkap sebuah keluarga.

Namun ada juga pasangan suami isteri hanya dikurniakan satu jantina sahaja sama ada anak lelaki atau perempuan.

Begitulah coretan yang dipaparkan oleh puan Nozahiyah Ismail yang memiliki lima orang anak lelaki!

Biarpun tanpa cahayamata perempuan, urusan kerja didapur diberi kepada anak lelaki.

Selanjutnya ikuti perkongsiannya.

My 5 Hero. Allah yang memberikan rezeki berapa ramai anak apa jantina anak-anak kita.

Bersyukur sangat.. dengan 5 hero ini.. mudah kerja2 ibu di dapur dan dalam rumah.
Cuma anak lelaki ni kena panggil dan kena ajar. Mereka x de skill automatik macam ank perempuan.
Naluri mereka pun beza dgn kita wanitA. Kena rajin2 berkomunikasi dengan mereka.

Kecil.. didikannya lain.. bila remaja macam ni.. dah lain pulak. Nk tegur pun.. panggil sorang2 masuk bilik dan berbicara.

Siapapun mereka, merekalah ank2 kita. Kita x dapat pilih siapa anak kita.. mereka juga x dapat pilih siapa ibu bapa mereka. Mereka ada lah anugerah. Anugerah y sangat2 tidak ternilai. Kita bentuk mereka. Kasih kan mereka.. even mereka semua lelaki. Itulah rezeki kita.

Jangan pernah menyalahkan takdir or bersedih, kerana anak semua lelaki, sebab pasti ada berita gembira buat kita. Perancangan Allah sangat sempurna. Yakinlah dengan setiap perancangannya

Saya sharing SBB ada terbaca, ada y bersedih SBB semua anaknya lelaki. Semoga boleh menceriakan balik suri tersebut.

Sumber: Nozahiyah Ismail


Cara Rendam, Pokok Kangkung Cepat Tumbuh Dan Merimbun. Tip Yang Sangat Mudah!

Jika asyik beli, apa kata kita tanamnya sendiri di rumah. Cara wanita ini memang mudah. Jom ikut cara ni.

IKUTI PERKONGSIAN INI.

Kami panggil Kangkung Paya. Atau kangkung kampung.

Tumbuh liar kat paya or mana-mana dalam hutan. Selalunya orang kat pasar tani jual seikat 2 ringgit.

Tapi dek kerana asyik beli je tiap minggu. Sebab sayur faveret atuk. Tim cubalah tanam. Kihkih. Jimat lah beberapa ringgit seminggu. Kalau setahun banyak gak jadinya.

Lagipun tak payah tunggu pasar tani dah. Anytime nak makan pun boleh petik gak. Setakat nak goreng mihun ambil sikit dah okay sangat.

Ada 2 jenis macam dalam gambar. Cara tanam dia pun senang.

1. Masa beli tu, sila ambil daun buat goreng sayur. Tinggalkan pucuk kat atas sekali dan batang dia. Ada pucuk pokok akan cepat tumbuh. Kalau terpotong pucuk dia pun takpe. No worries.

2. Rendam kejap 2/3 hari kasi akar keluar. Kadang Tim rendam sampai seminggu sebab tak sempat nak menanam. Kahkah.

3. Boleh tanam dalam campuran tanah. Tim suka campuran tanah 1:1:1. Pasir : Tanah Merah : Kompos. Atau takde pasir pun takpe sebab kangkung nak air banyak.

4. Boleh juga tanam dalam air bertakung. Tim buat macam no 3 cuma tak tebuk lubang. Kiranya ada sepasu ada lubang. Ada sepasu lagi takde lubang. Cuma Tim rasa pasu yang ada lubang pokok dia lebih cepat gemuk berbanding pasu yang bertakung air.

5. Tanam di tempat redup untuk 2 minggu. Kemudian pindahkan ke tempat panas . Tengok daun dia lecur ke tak bila kena panas. Kalau cam layu or lecur pindah balik tempat redup.

6. Boleh dah tuai lepas 4 minggu. Kemudian tuai lagi lepas 2 minggu. Atau tuai bebila nak. Batang pucuk yang potong tu boleh ditanam semula.

Kalau nak sentiasa banyak stok, tanam lah banyak-banyak. Tim pun nak tanam lagi beberapa pasu. Supaya stok sentiasa banyak hihi.

RUJUK GAMBAR:

Mudah aje kan. Boleh dah start tanam kangkung.

Kredit: Fatimah Naamat


“Betulkan Nafkah Dulu” Ustazah Pesan Kalau Tak Nak Rumah Tangga ‘Panas’.

Ramai yang mencari tip bahagia dalam rumah tangga merupakan sesuatu yang selalu kita dengar, samada di media cetak atau elektronik. Ramai pakar motivasi memberikan petua dan cara tersendiri, namun masih lagi ramai yang merasakan tidak bahagia.

Rupanya ada perkara yang kita anggap biasa-biasa rupanya itu yang buat rumah tangga ‘panas’!

Jom ikuti perkongsian ustazah Asmak Husin ini. Moga muhasabah diri.

INI TIP BAHAGIA YANG KENA TAHU

Dalam sebuah perkahwinan pasti kita inginkan keluarga yang harmoni, bahagia, saling berkasih sayang dan seumpamanya.

Namun, kadang kala kita diuji dengan dengan perkara yang kita tidak suka. Ada yang disisih dengan mertua, berbelah bahagi antara isteri dan emak sendiri dan macam-macam lagi.

Jadi hari ini saya akan kongsikan macam mana nak jadikan perkahwinan kita sebagai “keluarga yang harmoni”.

1) Suami dan isteri perlu saling membantu dalam kerja rumah. Bukan meletakkan semuanya di bahu isteri.

2) Isteri perlu menjadi penguat suami tatkala keluarga diuji dengan ujian kewangan. Bukan menambahkan beban suami dengan keluhan dan makian.

“BETULKAN NAFKAH DULU”

3) Nafkah itu perlu diurus sebaiknya supaya tiada pihak yang makan hati secara diam dan dalam.

4) Komunikasi kunci kepada penyelesaian segala konflik. Rumah tangga yang harmoni datang dari persefahaman dan komunikasi yang matang antara suami dan isteri.

5) Keberkatan keluarga perlu dijaga sebaiknya. Kerana keberkatan kunci segala kecukupan dan kebahagiaan.

Apabila semua tahu peranan masing-masing dan menjalankan dengan baik, in shaa Allah isu-isu yang kita yang negatif tidak akan berlaku.

Selalu berlaku pergaduhan, perceraian disebabkan masing-masing tak tahu peranan apa yang perlu dimainkan dan tak tahu siapa yang perlu dia utamakan.

Moga kita terus dikurniakan keluarga yang harmoni serta dilimpahkan dengan sakinah, mawaddah dan rahmah di dunia dan di akhirat.

Sumber: Ustazah Asmak Husin


“Senget Pinggang Tu.” Bawa Anak Bercuti Pertama Kali, Cara Neelofa Dukung Bilal Pula Raih Perhatian

Setelah pengacara sensasi Neelofa mendedahkan wajah comel anak sulungnya Muhammad Bilal ramai yang teruja menatap anak pasangan selebriti ini.

Bagaimanapun setelah mendedahkan wajah anak kesayangannya, Neelofa buat pertama kalinya membawa anak pergi bercuti. Bukan luar negara tetapi dalam negara iaitu Langkawi.

Ekoran itu, tular di Tiktok beberapa perkongsian daripada wargamaya yang terserempak selebriti ini di lapangan terbang ketika bercuti di Langkawi.

Paling menarik ada yang teruja melihat cara Neelofa mendukung Bilal. Bilal pun nampak comel sangat di samping ibunya. Bukan itu sahaja, pasangan ini tampil dengan gaya yang sempoi.

WARGAMAYA TERHIBUR TENGOK CARA NEELOFA DUKUNG ANAK. COMEL!

Meninjau di ruangan komen rata-rata wargamaya teruja dengan perkongsian itu. Ramai yang meluahkan geram melihat Bilal di samping ibu ayahnya pergi bercuti buat pertama kali.


Pulang Dari Sekolah Tangkap Ikan, Tak Kisah Bau Busuk, Adik Nazrin Nekad Tambah Duit Keluarga

Berat mata memandang berat lagi bahu yang memikul. Kisah seorang kanak-kanak yang tidak berkira membantu orang tuanya menambah pendapatan meraih perhatian ramai.

Bahkan ia mengundang sebak. Mana taknya kala kanak-kanak seusianya yang leka bermain, dia sebaliknya. Bermain di hutan mencari sumber rezeki untuk menambah pendapatan keluarga.

Kisah yang sungguh inspirasi!

Jika mahu diberi anugerah, saya pasti memilih adik Danial Nazrin. Anak soleh yang sangat berdikari.

2 tahun lepas saya singgah menghadiahkan beg sekolah kepada adik Nazrin. Ibu adik Nazrin merupakan kawan 1 batch Puan Isteri semasa di universiti.

Ibu Nazrin semenjak zaman belajar menghadapi masalah tulang belakang yang kronik. Mujur dia sempat menamatkan pengajian. Tetapi keadaan ibu Nazrin makin parah dan menyukarkan untuk bergerak dan terpaksa berkerusi roda.

Adik Nazrin adalah anugerah buat keluarganya. Walaupun dikategori sebagai anak istimewa dan belajar di pendidikan khas, adik Nazrin rajin dan tabah. Mereka tinggal di Bukit Bakar, Machang Kelantan

Baru baru ini saya merancang untuk ziarah semasa banjir Pantai Timur tetapi tidak berkesempatan kerana khidmat kami di perlukan di Jerteh.

Untuk menambah pendapatan, adik Nazrin bersahabat dengan alam. Pulang dari sekolah dia menangkap ikan di sungai untuk dijadikan pekasam. Pekasam yang dibuat sendiri untuk dijual.

Adik Nazrin juga memungut nira kelapa (tuak) untuk dijual. Semuanya dilakukan sendiri. Dalam usia kanak kanak dia gigih berusaha. Malu orang dewasa jika melihat adik Nazrin kental jiwa dan tidak mudah putus asa.

Dia juga memelihara lembu pawah dan sangat kasihkan haiwan. Pernah dia bawa lembu naik ke rumah semasa banjir supaya haiwan tersebut selamat.

Begitulah hidup ini. Setiap kesusahan pasti ada kemudahan. Allah sentiasa adil dan penyayang.

Mari kita sama sama bantu adik Nazrin dengan mendapatkan pekasam atau tuak hasil tangannya. Nombor telefon ada pada ruangan gambar. RM10 (01129487189)
Terus berusaha adik Nazrin. Suatu hari nanti adik pasti akan berjaya insyaallah.


Wanita Ni Kongsi Cara DIY Bilik Stor Nampak Tersusun, Mudah Cari Barang. Cantik & Kemas Hasilnya!

Memang nampak kemas walaupun barang-barang yang ditempatkan di dalamnya ada pelbagai jenis. Mudah mencari apabila nak digunakan kerana ada label setiap box yang menyimpan barang.

Baru selesai organized part yg plg mencabar sekali dlm rumah iaitu bilik stor. Alhamdulillah dapat settle sebelum masuk Ramadhan. Enjoy the before & after photos.

Bilik stor ni kecik je, 6 kaki x 7.5 kaki (180cm x 230cm). Nampak besar sbb sy guna wide angle.

Mula2 dulu stor ni ok sikit, tp makin lama makin serabut. Stp kali cari brg mesti xjumpa pastu lepas punggah jd bersepah.

My husband said “buat apa nak kemas stor? Kan pintu tertutup bkn org nampak apa ada kat dlm”. Sebenarnya kita organize bkn sbb nak nampak elok di mata org je. Kalau sampai nak cari brg pun xjumpa, nak ambil brg pun susah, it’s not a functional space anymore but a dumping ground

Tips utk maximise penggunaan ruang:

Hasil drp proper pre-planning: Lebar bilik 6 kaki. Depth rak kiri 2 kaki, depth rak kanan 1 kaki. Sy ada ruang 3 kaki kat tengah2 utk berjalan dan ambil brg tanpa sebarang halangan. Wallpaper secoet kat bawah tu sy buat tutup cat yg dah luntur.

Bahagian ni sy gunakan rak dan storage box yg sedia ada je. Xnak membazir beli bekas baru. Depth rak ni 30cm. Dpt la ambik gambar keseluruhan dr depan sebelum masukkan rak lg satu.

Ini rak baru. Depth 60cm. Storage bin warna biru yg lama. Warna merah tu baru. Cari kat shopee warna biru xjumpa so xpelah cacat sikit warnanya.

Semasa process decluttring xbanyak pun brg yg dibuang sbb sy selalu buat spring cleaning berkala. Brg ngam2 je dgn saiz ruang. Karpet dan tangga pun ada tempat sendiri.


“Ramai Doktor Menangis Kecewa, Tak Mampu Selamatkan Pesakit Muda Covid-19”. Doktor Sebak Varian Baharu Sangat Kejam!

“Ramai pakar dan doktor muda menangis kecewa sebab tak mampu selamatkan pesakit Covid muda.”

Begitulah luahan seorang doktor yang dikenali sebagai Hana Hadzrami menerusi facebook miliknya.

Beliau melahirkan rasa sedih dengan cabaran varian baharu yang menyerang pesakit dengan cepat.

Lebih menyedihkan pesakit masih muda tetapi serangan virus ini menyebabkan paras oksigen darah turun mendadak.

Semalam pesakit Covid saya meninggal. Cardiac arrest ketika dalam posisi telangkup, intubated. Kelam kabut kami telentangkan dia untuk CPR. Tekanan saluran pernafasan sangat tinggi namun bukan disebabkan tiub tersumbat atau terbengkok.

Memang perubahan ARDS paru-paru beliau sangat teruk dengan tekanan yang tinggi.
Beliau baru awal 40an. Semenjak kami tahu yang beliau balu dengan anak dua; kami memang sangat berwaspada.

Bayangkan semenjak masuk ICU, kami tak perasan yang setiap hari kami duk update melalui telefon, anak beliau yang baru berumur 15 tahun. Semua sangka bercakap dengan anak dewasa. Sampailah hari saya on call baru tahu.

Beliau tinggal di rumah kuarantin berdua dengan adiknya yang berumur 12 tahun. Kami tanya ada saudara mara lain? Langsung tiada. Tiada datuk nenek. Tiada pakcik makcik. Ayah dah meninggal. Hanya jiran yang baik hati tolong hantar makanan semenjak ibu mereka masuk wad.

Dalam dunia cuma mereka bertiga. Bayangkan. Jadi kami lakukan CPR dengan penuh kesungguhan. Terlalu desperate sambil berdoa dalam hati; Tuhan, ampunkan kami semua, tolonglah selamatkan dia. Namun dia tetap pergi.

Detik cemas silih berganti.

Sewaktu saya suruh MO sampaikan berita pada anak beliau pada jam 1 pagi; dalam hati saya tertanya; bagaimana lah budak umur 15 tahun nak uruskan pengkembumian ibunya.
Hati saya benar-benar kosong waktu saya mandi selepas doffing. Menangis dalam shower.
Namun kesedihan itu tak bertahan lama. Setengah jam kemudian saya dipanggil masuk ke ICU kerana ada pesakit lain yang berumur 30 tahun tiba-tiba desaturate (paras oksigen darah turun). Tukar tiub, telangkupkan dia. Sibuk sampai ke pagi.

Begitulah keadaan kami. Berapa ramai pakar dan doktor muda menangis kecewa sebab tak mampu selamatkan pesakit Covid muda.

Sekarang umur 20-30 tahun pun boleh meninggal secara tiba-tiba depan mata. Licik sungguh varian baru ini. Kami sedih namun tak sempat berduka. Segala keperitan kami simpan jauh dilubuk hati. Simpan simpan simpan hingga hati keras dan kebas.
Sampai bila?

Moga rakyat Malaysia tabah dan terus kekal menjaga SOP lebih ketat lebih lagi dengan varian baharu ini yang lebih cepat merebak.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Lipat Kain Depan Mesin Dryer, Dah Tegur Masih Tak Berganjak. Tindakan Wanita Ini Dikecam Ramai!

Orang Malaysia ni sememangnya kaya dengan sikap bertimbang rasa dan hormat menghormati antara satu sama lain. Namun, sikap sebegini tidak boleh pukul rata untuk semua kerana bagi sesetengah pihak masih ada lagi yang masih belum peka dengan situasi dan keperluan orang sekeliling.

Misalnya seperti yang tular di sosial media tentang sebuah video yang memaparkan tindakan seorang wanita melipat pakaian di hadapan mesin pengering (dryer) di sebuah kedai dobi layan diri.

Perbuatannya itu sedikit sebanyak menjejaskan masa orang lain yang terpaksa menunggu untuk menggunakan mesin tersebut.

Lebih menyakitkan hati, individu yang merakamkan video tersebut sempat menegur wanita tersebut untuk beredar ke ruangan meja kosong kerana ingin menggunakan mesin pengering cucian 20 kilogram (kg) di bahagian bawah namun tidak diendahkan. Malah disuruhnya untuk menggunakan mesin yang lain.

Kata pemilik video itu, dia mempunyai pakaian yang banyak justeru agak sukar untuk memasukkan ke dalam mesin yang berada di kedudukan tinggi.

Bagaimanapun, permintaan itu tidak dilayan malah ‘selamba’ meneruskan melipat pakaian dan kemudiannya dimasukkan ke dalam plastik hitam yang diletakkan dalam bakul.

kenapa la akak lipat kat situ, kesian orang lain 🥲

Sikap degil dan pentingkan diri sendiri itu telah menimbulkan pelbagai reaksi warganet yang rata-rata marah kerana tidak bertimbang rasa dengan pengguna lain.

Lebih membuatkan ramai ‘panas’ apabila wanita bertudung bawal itu tanpa rasa bersalah tidak berganjak ke ruangan untuk melipat baju.

Dalam pada itu, warganet mengingatkan orang ramai untuk tidak mencontohi tindakan wanita itu ketika menggunakan kemudahan yang dikongsi bersama pengguna lain.

Sumber: Twitter


“Haziq Seorang Sahaja Ke Yang Hidup?” 7 Maut,  Alza bertembung Lori, Pertanyaan Anak Ini Meruntun Hati!

Nahas membabitkan sebuah kenderaan pelbagai guna (MPV) dinaiki 10 sekeluarga dengan treler itu telah menjadikan Muhammad Haziq, 9, yatim piatu sekelip mata apabila kedua ibu bapa serta adik perempuannya, Mohd Zairul Mat Isa, 34; Nuratiqah Abd Hamid, 30, dan Nur Qaseh Damia Mohd Zairul, 4, terkorban.

Muhammad Haziq yang terselamat dalam kejadian itu mengalami patah tangan kanan dan kini menerima rawatan lanjut di Hospital Raja Permaisuri Bainun (HRPB) Ipoh.
Sementara itu, Mohd Zakri Mat Isa, 37, bapa saudara kepada Muhammad Haziq berkata, dia bertemu dengan anak saudaranya itu sekitar jam 5 pagi tadi untuk memantau keadaannya.

“Pak Lang, sekarang ni Haziq seorang sahaja ke yang hidup?” Pertanyaan itu meruntun hati Mohd Zakri.

Menurutnya lagi, anak saudaranya itu sempat bertanya keadaan nenek, ayah, mak dan adiknya sebaik dia sedar.

“Haziq ni memang petah budaknya, dia cerita yang ketika kejadian dia tidur dan sedar-sedar dah ada di hospital. Seolah-olah tahu akan kejadian yang berlaku ke atas keluarganya, dia bertanya adakah hanya tinggal dia seorang sahaja yang hidup,” katanya yang mengakui tidak sampai hati untuk menceritakan perihal sebenar kejadian itu.

“Memang saya tak sampai hati nak beritahu mak ayahnya sudah tiada, tetapi dia beritahu yang dia dah tahu selepas diberitahu sendiri oleh ibu saudaranya,” katanya.

Pasangan Mohd Zairul yang bekerja sebagai peniaga dan Nuratiqah baru sahaja menyambut ulang tahun perkahwinan mereka pada 3 Ogos lalu.

Dalam kejadian sekitar jam 5.30 petang itu, mereka yang maut adalah Mohd Zairul Mat Isa, 34; Isterinya, Nuratiqah Abd Hamid, 30 dan anak bongsu, Nur Qaseh Damia Mohd Zairul, 4.

Turut terkorban ibu Mohd Zairul, Fatimah Mat Isa, 68, dan supupu, Zulkifli Shuib, 49, isterinya, Hasliza Mahmud, 40 serta anak mereka, Mohd Alif Firdaus, 3.

Selain Muhammad Haziq, turut terselamat adalah dua beradik iaitu anak kepada Hasliza, Firash Mikhael Azrie Syah, 11, dan abangnya yang dikenali sebagai Apit berusia 16 tahun, mereka masih ditempatkan di zon merah HRPB akibat cedera parah.

Pemandu treler berusia 32 tahun bagaimanapun tidak mengalami sebarang kecederaan.

Ketika kejadian, MPV yang membawa dua keluarga itu dalam perjalanan pulang ke rumah mereka di Kampung Badlishah, Mukim Terap, Serdang, Kedah selepas bercuti di Pulau Pangkor dan Cameron Highlands sejak Ahad lalu.


“Anak Pandai, Kahwinkan Dengan Pemandu Lori.”  Dikutuk Dapat Suami Pemandu Lori, Jawapan Guru Ni Cukup Padu!

Jodoh pertemuan, ajal maut ditangan Tuhan. Sebagai hambaNya kita hanya mampu berserah, pasti ada hikmah disebalik pemberian tersebut.

TuIar dilaman twitter hari ini apabila seorang wanita memuat naik siaran gambar majlis akad nikahnya.

Namun apa yang menarik para netizen, wanita yang menggunakan nama akaun @AzuraOrkid itu adalah seorang cikgu yang mempunya kelulusan degree dan master. Manakala si suaminya, Hafis, adalah pemandu lori.

Katanya, beliau tidak terlepas dari menjadi bahan bualan orang sekeliling yang memandang rendah pilihannya.

I cikgu, suami i pemandu lori. i degree dan master, suami SPM. Hantaran bawah 10k. Orang kampung i kutuk mak abah, “anak pandai, kahwin kan dgn pemandu lori”.

Makcik, tak hina pon kahwin pemandu lori, kita ni hamba yg belum tentu mulia disisi Tuhan.

Menurut beliau, suaminya mempunya lesen lori trailer dan bukan calang-calang syarikat lori yang suaminya bawa.

Iye betul. Suami saya bawa treller gas jenama petron & petronas. Sebelum ni bawa gas BhP.


“Lihat Apa Yang Kau Ada, Bukan Apa Yang Kau Tiada”. Inilah Kunci Rezeki Melimpah Ruah! Perkongsian Suami Ini Sungguh Inspirasi

Bagi mereka yang mempunyai keluarga pastinya ingin memberikan kesenangan kepada isteri dan anak-anak. Malah sentiasa berusaha memastikan keluarga bahagia dengan sumber kewangan yang kukuh. Memang benar, rezeki tidak tidak bergolek tanpa usaha, tetapi rezeki datangnya daripada Yang Maha Pencipta tanpa kita duga. Selain solat dhuha dan zikir pembuka rezeki, memberi sedekah adalah amalan yang menjemput rezeki datang tanpa kita duga.

SUJUD SYUKUR SAMBIL BERTUALA.

Saya ada sebuah kisah peribadi yang boleh jadi inspirasi kepada Tuan dan Puan mengenai konsep bersyukur.Kisah ini panjang. Kejadian itu mendidik saya sehingga hari ini dalam berniaga.

Semasa saya berhenti kerja, hutang saya bernilai RM5,000. Lebih kuranglah. Yakin bisnes boleh maju dan berikan wang (sebenarnya tiada ilmu, hanya andaian saja), maka saya berhenti dan teruskan berniaga buat tapak niaga.

Hari pertama berhenti, dalam masa 24 jam kenderaan saya ditarik. Allah. Nasib baik ada kereta kedua. Walau kecil, saya redha apa yang berlaku.

Jika pada orang lain, mungkin itu tanda ‘suey’ (tidak baik) pada permulaan niaga. Mujur Allah berikan pasangan yang baik. Isteri ingatkan,

“Sabar..satu hari nanti kisah sedih ini akan jadi pengalaman manis bila kita berjaya”

Bulan ke 6, saya diuji dengan hutang yang tak mampu dibayar. Allah beri ujian lagi. Anak kehabisan susu dan isteri menangis kesedihan. Allah ujian ini sangat berat!

Saya masih ingat, sewaktu itu saya sedang menyapu rumah. Berpakaian seluar pendek saja. (dalam rumah). Kepala memikirkan tekanan hidup kerana bisnes tak menjadi.

Tiba-tiba, bunyi hon posmen. Saya minta isteri keluar dan ambil bungkusan poslaju itu.

Tak lama kemudian, tergopoh-gopoh dia naik tangga dan berikan ‘isi kandungan’ pos laju itu.

Sebuah buku!

“Saya cuba je letak.nama sebab penukis nak beri percuma kepada yang terawal. Dapat rupanya!”

MARI MENJEMPUT REZEKI.

Saya selak satu-satu. “Ahhh klishe!” getus hati saya.. Hanya nasihat biasa.

Suruh itu, suruh ini. Tukar fikiran dan sebagainya. Bagi saya waktu itu sebarang buku yang ada hadis dan ayat-ayat Al Quran mungkin membosankan sebab bahasanya yang BERAT.

“Aku tengah pening duit tak ada, dia suruh baca pula”, bisik saya dalam hati.

Petang itu sedang berehat saya terrrrrnampak buku itu. Tangan terus menyelak ke satu laman mukasurat.

KISAH GRADUAN YANG PERGI KONVO HANYA ADA RM30 DAN BERSEDEKAH SEMUANYA. APA YANG TERJADI SELEPAS ITU?

Saya baca satu demi satu.

Air mata saya menitis. Saya ulang baca daripada mukasurat awal hinggalah tamat dalam masa 1 jam 45 minit.

Kata kunci bersyukur buat saya terpana.

‘Lihat apa yang kau ada bukan apa yang kau tiada.’

Saya ada anak-anak dan isteri, saya ada rumah untuk mereka, lantas kenapa saya mahu merungut?

Sedekah!

Perkara pertama saya lakukan, habiskan RM20 yang ada ditangan, beli jambu batu dan potong lalu letak di masjid (solat Jumaat). Habis!! Saya pulang.

Duit sudah tiada di tangan. Hanya ada bekalan makanan cukup 7 hari. Sememangnya saya buntu.

Tapi…jiwa saya tenang. Eh kenapa ni? Saya sudah tiada wang. Tapi lepas sedekah tadi, hati tenang sangat.

Hari berlalu seperti biasa sehinggalah hari Isnin, hon posmen berbunyi lagi. Saya yang baru lepas mandi dan bertuala terkejut apabila isteri menjerit.

“You, ada cek!!”

Saya lihat cek itu. Ya, nilainya ribuan ringgit. baru saya teringat komisen saya jual rumah dahulu masih ada berbaki.

Ya Allah. Oleh kerana terlalu gembira, dengan bertuala saya sujud syukur. Menangis kami suami isteri.

Sejak daripada itu, setiap kali tv mempamerkan no. akaun untuk derma, kami beri juga walau RM1.00.

Buat online. Zakat perniagaan kami jelaskan.Kami yakin, sedekah itu membersihkan hati dan menenangkan jiwa kami. Cabaran pasti ada sepanjang berbisnes dan sukar dikawal, tetapi kita boleh kawal jiwa kita untuk tenang dan keberkatan itu dapat diperolehi.

Walau tapak niaga kadangkala tak penuh, walau terpaksa menutup tapak niaga dan cakap-cakap orang, kami percaya kepada Maha Pemberi Rezeki.

Sampai sekarang, saya masih terfikir cantiknya aturan Allah menjadikan buku itu sampai TEPAT pada waktunya. Saya minta bantuan duit dan peluang tetapi buku itu adalah mediumnya.

Terima kasih Allah kerana selalu mengujiku.

Sungguh inspirasi perkongsian ini!


Penat Jaga Anak Kecil Bukan Lama. Ibu Ni Pesan Hargai Momen Tu Kerana Akan Dirindui Kelak!

Menjaga anak-anak ketika mereka  masih kecil diakui bukanlah suatu perkara mudah. Semua urusan mereka  perlu diberi perhatian hingga ini menyebabkan ada juga sesetengah ibu ayah meluahkan rasa keluh dan lelah menjaga anak-anak.

Kalau boleh biarlah anak-anak ini cepat besar dan mudahlah untuk kita melakukan aktiviti lain daripada terus memberikan tumpuan kepada anak-anak. Maklumlah ketika anak-anak masih kecil ragam dan karenah mereka lain macam, sampai seakan-akan kita rasakan mengada-mengada. Sikit-sikit, inginkan perhatian dan tidak kurang juga asyik hendak ‘melekat’ dengan kita.

Itu belum lagi bab adik beradik asyik bergaduh berebut mainan dan sebagainya, memang hura hara jadinya. Bukan sahaja riuh dengan suara anak-anak malah ditambah pula dengan suara kita yang menegah pergaduhan tersebut, bolehlah kita katakan suasana dalam rumah sudah seperti di pasar malam!

Pun begitu, dalam kita berharap anak-anak cepat membesar agar rutin hidup kita lebih senang dan tenang hakikatnya jangan pelik waktu itulah juga kelak akan menjadi antara momen yang cukup berharga dan dirindui. Percayalah waktu membesarkan anak-anak bukanlah lama dan ia adalah momen yang indah!

Penat Menjaga Anak Ketika Kecil Tak Selamanya

Ini sebagaimana menurut perkongsian Azura Nasir yang seolah-alah mengimbau betapa indahnya momen ketika anak-anaknya masih kecil. Betapa anak-anak ini begitu banyak ragamnya, sekali sekala kecoh minta perhatian, kadang-kadang menggamatkan susasana dengan tawa riang dan tidak kurang juga kerap kali mengada-ngada untuk bermanja dengannya.

“Malam-malam begini tiba-tiba aku jadi rindu bila teringatkan anak-anak sewaktu mereka kecil dahulu,” Tulisnya di awal perkongsiannya.

Waktu itu, masing-masing berebut nak tidur di pangkuan. Masing-masing berebut nak duduk di sebelah waktu menonton tv. Masing-masing petah bercerita tentang hal-hal seharian di sekolah ketika makan malam. Masing-masing belum tahu erti malu-malu minta dipeluk dan dicium. Lalu bergumpallah kami tiga beranak berpelukan.

Pulang dari sekolah, dari jauh lagi mereka sudah tersenyum riang bila nampak aku berdiri menunggu di hadapan gate sekolah. Berlari-lari lalu menangkap tangan dan berpimpinan kami menuju ke kereta sambil menghayun tangan.

“Ibu, boleh tak singgah kedai. Nak beli air ngan jajan”

Rindu. Rindu sangat.

Sekarang ni, bila aku membaca tentang bagaimana kawan-kawan bercerita tentang lelahnya mereka menguruskan anak-anak yang masih kecil, aku hanya mampu berkata di dalam hati,

“Nikmatilah moment-moment ini. Kelak kamu akan rindukan hiruk pikuk riuh rendahnya suasana ini. Penat yang sedang kamu rasakan ini tidak akan lama wahai teman. Tiba masa nanti anak-anak kamu akan pandai menguruskan diri mereka sendiri. Dan waktu itu kamu akan rindukan keletah mereka mencari-cari dan memanggil-manggil kamu meminta perhatian”

Waktu tidak akan bisa diputar semula. Nikmatilah setiap detik waktu yang sedang kita jalani ini dengan sebaik-baiknya. Kelak apabila kita rindukan kenangan-kenangan, pastikan ianya tidak diiringi dengan penyesalan.


Kajol Dan Rani Rupanya Dua Pupu, Patutlah Akrab Macam Adik Beradik.

Bagi yang menggemari filem Bollywood tentu mengenali beberapa pelakon wanita yang terkenal di India yang memiliki kecantikannya tersendiri.

Antaranya adalah aktres jelita Kajol dan Rani Mukerji yang begitu dikenali menerusi filem  Kuch Kuch Hota Hai.

Aktres ini menjadi sebutan ramai apabila filem itu mencipta fenomena di India, bahkan di Malaysia.

Namun siapa sangka, keakraban mereka itu rupanya mereka mempunyai pertalian saudara.

KAJOL LEBIH TUA DARI RANI

Kajol dan Rani adalah dua pupu. Bapa Kajol dengan bapa Rani ni merupakan sepupu. Jarak usia Kajol dan Rani adalah empat tahun.

Kajol lebih tua empat tahun dari Rani. Kajol lahir tahun 1974 dan Rani tahun 1978. Mereka berdua berlakon bersama dalam filem Kuch Kuch Hota Hai (1998).

Kajol memulakan debutnya dengan filem Bekhudi pada tahun 1992, sementara, Rani memasuki industri filem dengan Raja Ki Aayegi Baraat tahun 1997.

Meninjau di ruangan komen, para peminat memuji kecantikkan pelakon bollywood ini. Antara komen adalah seperti berikut.

“Dua-dua cantik dan berbakat. Tapi favourite saya Rani.”

“Dua-dua cantik tapi bila dah tua nampak Kajol lebih awet muda.”

“”Ohh dua pupu…ingatkan sepupu selama ni.”

“Patut pun sekulit warnanya…. sama-sama manis.”


“Saya Jenis Risau Tapi Bertindak.” Anak ‘Speech Delay’, Aeril Zafril Minta Ibu Bapa Kurangkan Beri Anak Gajet

Sebelum  ini Wawa Zainal menyuarakan kerisauan dengan perkembangan anak sulungnya yang dikatakan ‘lambat’ terutama dalam pertuturan. Ahmad Fakhruddin Attar, anak sulung Wawa Zainal dan Aeril Zafril dikatakan masih tidak bercakap walaupun sudah memasuki usia empat tahun ketika itu.

Terbaru, Aeril Zafrel, 31, pula meluahkan perasaan yang sama. Anak sulung pasangan ini dikatakan mengalami masalah ‘speech delay’ atau lambat bercakap. Attar yang kini berumur 6 tahun banyak didedahkan dengan gajet sebelum ini.

Justeru, Aeril berkongsi masalah tersebut dan dalam masa yang sama turut meminta ibu bapa yang sayangkan anak mereka supanya mengurangkan aktiviti bermain telefon pintar atau gajet.

Menurut Aeril, setiap skrin pada gajet mempunyai sinaran yang tidak baik untuk perkembangan kanak-kanak.

Menjelaskan situasi dialami dia dan isterinya Wawa Zainal, Aeril berkata, mereka mula menyedari masalah tersebut apabila mendapati anaknya itu lambat bercakap jika dibandingkan dengan kanak-kanak seusianya.

“Pertama kali dapat kesan simptom terbabit, bapa mana yang tak risau. Saya ni memang jenis risau tapi pada masa sama saya bertindak.

“Saya buat kajian cari maklumat dan terus hantar anak pergi jumpa doktor. Memang doktor kata kanak-kanak yang masih kecil tak digalak untuk pegang telefon kerana mempunyai ‘ultra lighting’ yang tidak baik,” katanya.

Tambah Aeril lagi, melihat pada perkembangan anaknya sekarang, dia kini sudah mampu menarik nafas lega.

“Malah saya bangga dengan dia sebab tahun depan dia boleh bersekolah biasa sebab sekarang ni dia terpaksa belajar di sekolah khas,” katanya.

Sumber: Astro Gempak


“Didik Anak Lelaki Urus Rumah Tangga, Bukan Nak Ajar Jadi Pondan.” Bapa Ini Mahu Ubah Mentaliti Lapuk. Perkongsian Yang Cukup berinspirasi!

Sering kali kita mengaitkan urusan kerja rumah dengan kaum wanita. Tidak hairanlah jika kebanyakan ibu bapa hanya meminta anak perempuan yang melakukan kerja rumah dibandingkan anak lelaki.

Seharusnya anak lelaki tidak dibiarkan menjadi ‘raja’ di dalam rumah. Sedari kecil seharusnya dididik supaya besar kelak mereka tahu akan tanggung jawab di dalam rumah. Mungkin ada yang bagi masih menganggap ‘orang perempuan duduk di rumah, orang lelaki cari duit di luar’.

Tapi hakikatnya pandangan sedemikian sudah tidak lagi relevan dengan zaman sekarang. Lihat sajalah berapa ramai graduan di kalangan orang perempuan dan pekerjaan yang memerlukan kemahiran wanita di luar rumah.

Justeru, bukan sesuatu yang ‘pelik’ andai anak lelaki rajin dan ringan tulang di dapur misalnya kelak apabila sudah memegang status ketua keluarga, isterinya akan lebih bahagia dan bersyukur dikurniakan suami yang suka membantu.

Sekalipun anak perempuan melakukan kerja-kerja rumah dengan sukarela, anak lelaki juga tidak boleh ketinggalan dilatih untuk menjadikannya satu kebiasaan – bukan sekadar pada hari-hari yang penting atau istimewa.

JANGAN AJAR ANAK LELAKI JADI PONDAN

” Kakak tolong mama masak, kejap lagi tolong jemur baju, lepastu kain yang dah kering, lipat susun dalam almari “

Rata rata keluarga dalam masyarakat memang akan menitik berat supaya anak perempuan tahu urus soal rumah tangga. Manakala yang lelaki diajar supaya jadi ” King “.

Maka keluarlah dialog :

” kau nak jadi ape? perempuan tak reti masak, tak tahu kemas rumah, besok besok dah besar nak kahwin ape pun kau tak tahu “. Bebel mak nya.

Itu ayat yang biasa mak mak zaman dulu keluar bila membebel perihal anak perempuan. Memang setiap kerja rumah atas bahu anak perempuan.

Anak lelaki kita lebih ditugaskan untuk bertukang, beli barang dan lain lain kerja luar. Itu yang bila dah besar, bini suruh pergi pasar pun tak kenal ikan, tak tahu rupa sayur. Suruh beli lengkuas bawak balik halia. Hahaha ? kau ingat lawak?

Jom ubah sikit cara didikan anak lelaki, jangan letak dalam kepala anak lelaki tak perlu tahu cara urus rumah tangga.

Benda boleh ubah kita ubah. Cukup lah bila suruh kami golongan bapak zaman sekarang ni tak tahu buat.

Kita ajar cara urus rumah tangga bukan nak ajar anak lelaki jadi pondan. Tak salah ajar ilmu memasak, mengemas dan mengurus rumah kat anak jantan kita. Nanti depa tahu buat, kita juga yang senang.

3 cara didik anak lelaki urus rumah tangga :

1. Kemas Rumah

Perkara paling asas perlu di didik dari kecil, ajar anak lepas makan basuh pinggan, lepas mandi masuk baju dalam bakul, lepas main kemas barang, susun semula barang pada tempat nya.

Resam anak jantan ni, lepas makan tinggal je, lepas mandi baju bersepah. Bilik tidur selimut tak kemas, cadar tak betul kan. Sikap ” king ” ni boleh diubah. Bila kita ajar dari kecik sampai ke besar lah mereka akan ikut.

Bila hujung minggu, galakan anak untuk gotong royong basuh toilet, sapu rumah, mop lantai. Jangan manjakan anak dengan kita yang jadi bibik mereka.

2. Pergi Pasar

Kenalkan barang basah dan kering pada anak, jangan fikir ala anak kecik lagi tak perlu tahu. Kalau kita fikir macam tu, memang sampai besar lah dia tak tahu.

Ajar anak beli ikan dan sayur di pasar. Macamana nak tengok ikan tu segar lagi atau tidak. Tunjuk jenis ikan pada mereka, tak da lah besar nanti suruh beli ikan kembong dia bawak balik ikan selar.

3. Masak

Bab ni sangat penting untuk ajar anak kita, ajar masakan asas yang mudah untuk mereka ingat. Ajar macamana nak goreng ikan, goreng nugget, buat nasi goreng. Benda paling simple ajar mereka masak nasi dan goreng telur.

Bukan kita nak ajar dia masak nasi beriyani, tu dah advanced sangat. Bila ajar masak kenalkan pada anak jenis bawang, garam, gula, kunyit. Kunyit ni pesan siap siap kau jangan dah besar mengunyit pulak.

Inshaallah, bila kita dah ajar perkara asas memasak ni, takda lah nanti bila kita outstation ke ada event, anak duk makan maggi je kat rumah.

Semudah ABC dan Alif Ba Ta sahaja nak didik anak lelaki ni supaya jadi lebih bertanggungjawab dan tahu urus rumah tangga. Ajar mereka 3 langkah diatas, jangan hanya focus ajar anak perempuan sahaja bab bab bantu kita urus rumah.

Teringat zaman kecik dulu, saya duk membebel kat arwah mak bila kena masuk dapur, ikut pergi pasar dan belajar masak. Bila dah besar baru tahu ini lah ilmu paling berharga yang mak ajar. Terima kasih mak atas didikan yang di beri.

Dalam keluarga saya memang tak kira lelaki ke perempuan tetap kena buat kerja rumah. Gambar dibawah anak sedara saya umur baru 12 tahun dah boleh masuk dapur, kemas rumah, dan jaga adik.

– Ariff Ismail –

#family

#keluargabahagia

#doublefbrothers


Kalau Suami Migrain Atau Sakit Kepala, Cuba 6 Cara Ini Tanpa Makan Ubat, Confirm Makin Reda

Migrain dan sakit kepala bukanlah satu perkara yang boleh di buat main-main. Ada sesetengah orang yang mudah alah dengan cuaca panas, begitu juga dengan cuaca terlalu sejuk. Pada keadaan cuaca tidak menentu ini, sakit kepala mudah menyerang secara tiba-tiba.

Apabila diserang sakit kepala, tiada apa yang mampu dilakukan melainkan dengan pengambilan ubat tahan sakit atau paling tidak paracetamol.

Namun semua ubat-ubatan ini pastinya tidak sihat jika diambil dalam jangkawaktu yang panjang dan akan memudaratkan diri di kemudian hari.

Apa yang harus anda lakukan? Usah menahan sakit dalam diam. Cuba tip tanpa ubat ini yang boleh anda amalkan untuk meredakan sakit kepala.

1. Minum Air Isotonik
Rangkaian minuman isotonik seperti 100 Plus atau Revive pernah dulu dinyatakan sebagai salah satu cara untuk merawat masalah sakit kepala. Ya benar sama sekali. Ketika sakit kepala menyerang, cubalah mendapatkan segelas air ini dan minum sehingga keadaan reda. Kandungan gula dan tenaga yang tinggi dapat mengembalikan semula bendalir dan tenaga dalam badan.

2. Teh Halia
Teh halia bukan hanya baik untuk masalah pembuangan angin dalam badan bahkan ia baik untuk masalah sakit kepala. Sifat antioksidannya dapat melawan jangkitan serta meningkatkan keupayaan imun tubuh. Sakit dari kepala yang disebabkan oleh masalah angin juga dapat diatasi. Tumbuk halia segar dan toskan airnya. Biarkan air menjadi suam seketika dan minumlah. Sakit kepala lama-kelamaan akan beransur hilang.

3. Jumlah Air Mencukupi
Kekurangan air dalam badam membuatkan tubuh terdedah kepada pelbagai risiko dan masalah. Sakit kepala adalah salah satu penyebab kepada masalah tidak cukup air dalam badan. Ia juga seolah-olah isyarat akan masalah lain pada tubuh. Jadi perbanyakkanlah jumlah air dalam badan. Lapan gelas setiap hari sudah memadai untuk tubuh semua fungsi tubuh berjalan dengan lancar.

4. Guna Kiub Ais
Ais memang membantu. Jika di dalam perjalanan, selain air isotonik, ketulan ais antara yang mudah anda perolehi. Ais buat kepala rasa kebas dan lama kelamaan sakit akan hilang dan reda. Urat kepala juga akan menjadi lebih relaks dan kepala kurang sakitnya. Letakkan kepala di dalam bekas dan letakkan di atas kepala atau di tempat yang sakit.

5. Sujud Seketika
Benarlah satu hadis pernah menyebut, sujud ketika waktu subuh hari adalah rawatan kepada pelbagai masalah terutamanya migrain. Apabila terlalu sakit, ketika bersolat anda bolehlah bersujud pada tempoh sedikit lama bagi memulihkan sakit kepala. Cuba!

6. Ketawa
Ketawa merembeskan hormon gembira dan ini juga antara cara untuk memulihkan masalah sakit kepala. Malah ketika ketawa, pergerakan oksigen sampai dengan sempurna ke otak. Ini secara tidak langsung membuatkan sakit semakin berkurang. Jangan stress dan teruskan hidup dengan gembira.


Suami Tidak Hadir Ke JPN, Wanita Ini Menangis Kerana Terpaksa Memilih 99 Nama Allah Untuk Di Bin Atas Anak Sedangkan Suami Sibuk Live TikTok

Sebelum ini, tular kisah wanita ini yang dikenali sebagai Cik Pia atau nama sebenarnya Nor Sufia Johari meluahkan rasa sedih kerana suaminya tidak datang menjenguk sewaktu dia melahirkan anak.

Malah dia menguruskan hal bersalin seorang diri tanpa bantuan suami di sisi. Lebih memeritkan lagi apabila dia meminta suaminya datang untuk mengazankan anak yang baru dilahirkan itu, tetapi tidak diendahkan oleh suaminya.

“Saya masih kuat, tolak beg, masuk wad sendiri. Saya masih tahan dan kentalkan hati. Tapi bila dekat katil air mata terus jatuh jatuh sebab cemburunya saya kiri kanan saya ada suami yang setia menemani isterinya.”

Namun baru-baru ini, kisah wanita ini kembali tular apabila dia memuatnaik hantaran sewaktu menguruskan nama anak di Jabatan Pendaftaran Negara (JPN).

Cik Pia meluahkan rasa sedih dan terkilan apabila anak yang baru dilahirkan terpaksa dibinkan nasab Abdullah gara-gara suaminya tidak memberi kerjasama untuk hadir ke Jabatan Pendaftaran Negara (JPN).

Menerusi hantaran terbaharu Cik Pia di laman TikToknya, dia tidak dapat menahan air mata apabila anak yang baru dilahirkan terpaksa memilih 99 nama Allah untuk dibinkan telah mengundang sebak ramai.

Bukan itu sahaja, dia turut meluahkan rasa kecewa apabila suaminya mempunyai ruang dan masa untuk melakukan siaran secara langsung di media sosial namun tidak dapat hadir ke JPN untuk mendaftarkan nama anak mereka.

“Pedih bagai dihiris hati ini..bapa masih live masih ada masa ke sana ke sini dengan “makwe” tapi untuk datang ke JPN daftarkan anak tak ada masa,” ujarnya di ruangan kapsyen.

Dia yang sedih mengenangkan apabila anaknya besar nanti tidak mengenali adik beradik yang lain memandangkan suaminya mempunyai isteri lain.

[TIP KEWANGAN]


Nak Ketam Gemuk-Gemuk Dan Isi Banyak, Begini Cara Pilih Yang Betul. Baru Puas Makan!

Bila teringin nak makan ketam ni, tentu ada yang bercadang nak beli sendiri di pasar. Maklumlah jika beli di kedai yang sudah di masak tentu hargannya mahal!

Bagi yang bercadang nak beli ketam tapi nak isi-isinya gemuk dan bertelur, ada rahsianya cara pilih ketam yang betul. Begini cara nak pilih ketam banyak isi.

Baru sedap untuk masak kari, masak lemak cili api, masak sambal dan pelbagai hidangan.

1. Waktu Membeli

Jika ingin membeli ketam, belilah ketam di waktu selepas bulan mengambang penuh, kerana pada waktu ini isi ketam lebih padat dan banyak. Nampak seperti tidak logik, tapi percayalah memang ada perbezaannya.

2. Warna Cengkerang

Jika beli ketam, terutama ketam bunga yang bermacam jenis, lihat pada warna cengkerangnya, terutama bahagian atas dan juga pada sepit. Andai ada warna kebiruan, ia menandakan ketam itu masih segar.

3. Pilih Ketam Berat

Pilih ketam yang lebih berat daripada yang lain, timbang dengan tangan anda. Ketam lebih berat daripada yang lain menunjukkan isinya padat. timang-timang sikit ketam tu, untuk mengagak berat ketam.

4. Lihat Belakang Ketam

Ketam boleh juga diketahui kesegaran dengan lihat belakang ketam. Bentuk tiga segi dekat belakang, jika masih kuat melekap, ia adalah ketam segar.

Mahu lebih yakin lagi, tekanlah pada bahagian tiga segi yang terdapat di belakang badan ketam. Jika ia terlalu lembut dan mudah ditekan, itu bermakna ketam tersebut telah pun lama. Sebaiknya pilihlah yang masih keras dan susah untuk ditekan.

5. Bau Laut

Bau mestilah ada bau laut, kalau dah ada bau hanyir yang kuat tu.Faham-faham aje la ehh.

6. Cukup Sifat

Ketam haruslah masih cukup sifat . Contohnya, kaki ketam masih kuat melekat pada badan dan mata ketam mesti ada lagi.Ini menunjukkan ia masih segar dari laut.

7. Pilih Ketam Betina

Jika berpeluang untuk memilih, pilihlah ketam betina. Ini kerana ketam betina ni, ada telur dan selalunya ketam betina lebih banyak isi.

Panduan seterusnya ialah, lihat bahagian bawah badan ketam betina. Jika ada selonggok telur di luar badan, ha…itu petanda ketam tersebut banyak telur. Kena ambil yang tu. Memang puas hati makan.

Cara memilih ketam betina ialah dengan melihat pada bahagian belakang badan ketam yang selalunya lebih lebar, bulat dan bukan tirus. Ketam betina badan agak bulat dan sepit yang ada adalah lebih pendek dan kecil berbanding ketam jantan yang mempunyai sepit lebih besar. Dari segi warna, ketam betina warna agak kelabu-coklat, berbanding ketam jantan putih-kebiruan.

8. Tiada Tompok-Tompok

Bahagian bawah ketam yang segar selalunya putih bersih, kalau ada tompok-tompok atau warna selain putih, ia sudah agak kurang segar.

Semoga panduan ini sedikit sebanyak membantu anda memilih ketam yang segar, padat dan penuh isi. Selamat mencuba!

Sumber: Resepi Masakan via Rencah Rasa .


‘Deep Kau Bagi.’ Wawa Zainal Terus Terdiam Bila Aeril Zafrel Tegur Lengannya Terdedah

Aktor popular Aeril Zafrel menegur tindakan isterinya, Wawa Zainal yang secara tidak sengaja mendedahkan auratnya ketika melakukan sesi siaran langsung di aplikasi TikTok baru-baru ini.

Menerusi satu tangkapan skrin @kakmid8803, memaparkan Wawa atau nama sebenarnya Nur Hawa Zainal Abidin sedang mempromosikan produk kosmetiknya kepada individu yang menonton ‘live’ tersebut.

Namun ketika menunjukkan produk kepada penonton, lengan Wawa kelihatan agak terdedah sekali gus membuatkan suaminya segera menarik baju bahagian tersebut bagi menutupi pergelangan tangan.

“Nampak bah tanganmu. Kita ni meniaga jangan tunjuk aurat, betul ka? Haa sambung.. diam terus. Deep bah tadi tu sebenarnya,” kata Aeril dalam loghat Sabah.

Artikel Berkaitan

Selepas ditegur, Wawa yang juga seorang aktres dilihat hanya mampu terdiam sambil tersenyum seolah-olah terkedu apatah lagi ditonton oleh orang ramai.

Rakaman berdurasi 27 saat itu mendapat 1.5 juta tontonan dalam masa dua hari, selain lebih 700 komen netizen yang memberikan pelbagai reaksi terhadap aksi pasangan berkenaan.

Sumber : OhMyMedia

Mesti Baca :


Seumur Hidup Baru Tahu Mesin Basuh Perlu Dicuci. Ikut Langkah Ni, Barulah Baju Betul Bersih Dan Tak Hapak!

Pernah tak one time bila basuh baju, tup tup bau hapak? Kita basuh baju sebab nak bersih, tapi lagi teruk jadinya! Time tu mula la salahkan mesin spin tak betul lah itu lah ini lah. Padahal, kita yang tak pernah cuci mesin basuh kita tu!

Eh jap, mesin basuh boleh cuci? Iye, semestinya lah! Sepanjang hayat kita guna mesin basuh kat rumah, agak apa lah kotoran yang ada dalam mesin tu. Tambah pula macam-macam kita basuh dalam tu, tiba-tiba rasa insecure nak pakai baju sendiri. Ye la bukan tambah bersih, silap-silap lagi kotor jadinya. Nanti mula la datang penyakit macam-macam kat keluarga kita,

Okey!! Seumur hidup, tak tahu pon yang mesin basuh ni kene cuci or ade maintenance. Sejak duduk sendiri, ade washing machine sendiri baru lah tahu TAPI tau guna Tub Hygiene je. Lepas tu xguna ape2 detergent pon. Tekan cycle tub hygiene pastu dah settle. Sebenarnya salah ye. Takde kesan ape2 pon buat camtu. Membazir air je.

1. First kene beli detergent utk Tub Hygiene. I beli kat Cosway Pharmacy, nama nya Wash Drum Cleaner (Power Max). Harga RM15.90 (non-member). Klw harga member murah sikit.

2. Baca instruction pada kotak before start ye. Lepas tu ready kan diri. Kenapa? Sebab proses lama. So tengok jam set bile yang betol2 free nak mulakan operasi ni (i amek masa lebih dr 24jam utk settle sbb nak betol2 bersih – so bergantung jugak pd kekotoran mesin anda ye). Klw banyak keladak sampah, lagi lama lah jawabnya

3. Masukkan 1 packet Wash Drum Cleaner dalam mesin basuh (wajib guna 1 packet ye, jangan kedekut nak guna half plak).

4. Pilih menu cycle WASH sahaja dan air paling maximum. Biarkan mesin beroperasi gitew. Habis cycle wash biarkan je mesin basuh tu terendam sekurang2nya 5 jam (klw ikot instruction kat kotak) Tp iols biarkan semalaman – I start at 6pm so biar mesin terendam sampai lah esok pagi baru ke step seterusnya. So terpulang kat ampa la nak start kol bape and berapa lama.

5. Ini adalah hasil selepas cycle wash & rinse. Haa kotor kan?? Okey proses ni leceh sikit lah plus korg kene rajin. Setiap kali proses rinse, bile mesin basuh keluarkan semua air, maka kat dasar mesin basuh akan ade sampah sarap yg tertinggal. So korang kene guna tisu or kain bersihkan dasar mesin basuh tu sebelum next cycle.

6. Ni hasil lepas dah lap dgn tisu, buang sampah2 yg tertinggal tu sebelum next cycle. Masa ni kene PAUSE mesin dulu ye.

7. Proses ni i ulang ulang ulang dan ulang sampailah sampah sarap tu xde. Lebih dr 5 kali rasanya. Haaa mmg lama lah cite nya sbb bertahun punya keladak kan.huhu

8. Lagi satu penapis dlm mesin basuh pon kene cuci ye. Nampak kan kotor gileeeeee!!

9. Tadaaaa!!! Ni hasil terakhir. Dah bersih mcm ni baru puasa hati. Yeeeee banyak pakai air ye uols. Lebih dari 5 kali nya cycle. Bertabah lah

Done! Haa paling best lepas dah settle ni bile cuci baju xde dah bau hapak, bau terkempam tu. Yay!!


“Ini Merupakan Waktu Paling Tepat Bagi Kami Dikurniakan Zuriat.” Fazura Kongsi Berita Hamil 4 Bulan!

Selebriti terkenal Nur Fazura semalam mengumumkan dirinya kini sedang hamil empat bulan. Berita tersebut disambut gembira oleh para peminat pasangan ini. Dia juga mengakui tidak mengalami sebarang alahan sebaliknya hanya kepenatan. Namun  dia dan bayi berada dalam keadaan sihat walafiat.

Fazura berkata, cahaya mata adalah antara anugerah terindah diberi Allah SWT buat dirinya dan suami, pelakon yang juga penyanyi, Fattah Amin.

“Saya tidak pernah ada perasaan seperti ini dan ini merupakan antara anugerah terindah yang diberi oleh Allah S.W.T terhadap kami berdua.

“Semenjak kami mendirikan rumahtangga, kami sentiasa percaya dan menyerahkan kepada Yang Maha Esa terhadap apa jua rezeki atau dugaan yang diberikan oleh-Nya.

“Alhamdulillah akhirnya, berkat doa kami, keluarga tersayang, rakan-rakan dan juga para peminat yang sentiasa tidak pernah putus mendoakan kami, akhirnya doa kami semua dimakbulkan,” katanya.

Menurutnya lagi, dia bersyukur dengan kelancaran trimester pertama kandungannya.

“Dalam kondisi yang kita semua sedang hadapi sekarang, saya kini sedang berehat di rumah. Alhamdulillah saya bersyukur tidak mempunyai sebarang alahan yang teruk setakat ini dan saya sangat teruja untuk menghadapi hari-hari yang mendatang,” ujarnya.

Semalam, Fazura da Fattah masing-masing memuat naik berita gembira tersebut di ruangan instagram.

Setelah melayari perkahwinan kami selama dua tahun, saya dan suami @fattahaminz ingin berkongsi berita yang amat mengembirakan. InsyaAllah dengan izin Allah SWT kami bakal menimang cahayamata kami yang pertama.

Kandungan saya kini dalam bulan keempat, alhamdulillah. Kami sentiasa yakin akan peraturan Allah dan sesungguhnya ini merupakan waktu yang paling tepat bagi kami dikurniakan zuriat yang amat membahagiakan ini. Tiada yang lebih diutamakan dalam hidup kami sekarang melainkan yang tersayang.

Kami ingin mengucapkan ribuan terima kasih kepada semua yang sentiasa mendoakan dan memberikan ucap selamat kepada kami selama ini. Kami amat mensyukuri setiap detik dalam fasa ini dan hari-hari indah yang akan datang. InsyaAllah. Alhamdulillah dan terima kasih sekali lagi dari hati kami berdua. 🙏🏻❤✨👶🏼 @fattzuralovelife

Fazura dan Fattah dijangka akan menyambut kelahiran bayi mereka pada akhir tahun ini.

Perkongsian terbut mendapat ucapan tahniah bukan sahaja dari peminat bahkan rakan artis dan selebriti lain juga.


Suami Isteri Bahagia Bila 7 Perkara Ni Sama-sama Tak Buat. Deep Perkongsian Ni!

Meraih kebahagiaan dalam rumahtangga itu impian setiap kita. Pun begitu ketahui dahulu apa perlu kita suami isteri patut lakukan dan wajar juga ketahui ada perkara jangan dibuat agar impian menjadi nyata.

Atas sebab itu juga, penting untuk kita saling ingat mengingatkan antara satu sama lain, agar dapat menjaga hubungan dan kasih sayang suami isteri berkekalan dan harmoni sentiasa.

7 KESILAPAN BESAR DALAM HUBUNGAN SUAMI ISTERI

1. Jangan berlebih-lebih dalam memberi gambaran dan memuji orang lain. Bagi seorang isteri, janganlah terlalu memuji suami orang lain dihadapan suami sendiri.

Begitu juga dengan suami. Jangan sesekali memuji isteri orang lain berlebih-lebihan.Ia boleh menyebabkan isteri terasa hati dan berjauh diri.

Disamping itu, isteri juga janganlah terlalu memuji wanita lain dihadapan suaminya.

Jangan diceritakan semua perkara berkenaan wanita lain tambahan lagi sekiranya melibatkan aurat atau perkara sensitive.

2. Elakkan melontarkan kritikan pedas dan tidak menghargai pandangan pasangan masing-masing.

Memberikan komentar terhadap pasangan masing-masing adalah normal.Namun melontarkan kritikan yang pedas adalah sangat tidak wajar.

Kritikan yang boleh mencalar perasaan perlu dielakkan kerana ia menyebabkan berlakunya perbalahan diantara suami isteri.

Walau tidak sempurna mana sekalipun pasangan kita, pasti ada kelebihannya.

Maka, disebalik kelemahannya yang kita dapat lihat, maka lihatlah jua pada kelebihannya.

Cara ini dapat mengelakkan kita daripada memfokuskan kepada kelemahannya dan menjauhkan kita daripada mengkritiknya.

Kita boleh melihat diri kita dihadapan cermin. Kita boleh melihat kekurangan wajah kita melalui cermin.

Namun, apa aib kita dibelakang, kita tidak mampu untuk melihatnya.Orang yang nampak aib kita itu tidak lain tidak bukan adalah isteri atau suami kita.

Disebabkan itu, pasangan kita nampak apa yang kita tidak perasan.Maka apabila pasangan menegur kita, maka terimalah teguran berkenaan.

Perlu diingat, teguran yang diberikan kepada kita langsung tidak berniat buruk.Ia adalah dengan niat yang baik kerana sudah pasti pasangan kita mahukan yang terbaik untuk kita.

3. Jangan mengangkat suara dengan nada tinggi

Meninggikan suara kepada pasangan sama ada ketika dia berseorangan, atau ketika bersama-sama rakan-rakannya adalah satu tindakan yang silap.

Jika kita merasakan bahawa ia untuk menunjukkan ketegasan kita, itu tidak betul. Sebenarnya hanya menunjukkan keegoaan kita.Malah juga turut menjatuhkan air mukanya di hadapan ramai.

Sebaliknya, panggillah dengan sebaik-sebaik cara.Walau geram dan marah sekalipun, panggillah dengan penuh kelembutan.

Ingatlah, ia akan lebih menjaga maruah pasangan dan kita sendiri juga.

Malah pendekatan lembut dapat menjadikan hubungan yang tegang menjadi baik.Walaupun pasangan kita melakukan kesilapan sekalipun, carilah pendekatan terbaik untuk menegurnya.

Cara terbaik adalah menjadi kawan kepadanya.

Apabila wujud hubungan persahabatan antara dua pihak, maka nasihat senang untuk disampaikan.Malah pasangan kita juga mudah untuk menerimanya.

Ingat, untuk setiap perkara menjadi mudah, kita perlu rapat dengannya.

Apabila kita telah rapat dengannya, perkara yang kita tegur secara lembut pun mudah diikutinya.

Sebaliknya, jika kita menggunakan kaedah kekerasan, maka ia hanya mendatangkan kekasaran dan pasangan akan menjauhkan diri daripada kita.

4. Jangan sesekali menipu dalam hubungan suami isteri

Pantang bagi kaum wanita adalah orang yang suka menipu.Para suami, sekali kita menipu, ia akan meninggalkan sebuah lubang dalam hati isteri.

Jadi mengapa mesti kita berbohong?

Bukankah ia adalah tabiat yang tidak baik. Bahkan, ingatlah, orang yang bercakap bohong tiada tempat untuknya dalam syurga.

Suami yang suka berbohong tidak akan memperoleh kepercayaan isterinya.Keadaan ini tidak baik untuk hubungan suami isteri.

Ia boleh meruntuhkan rumah tangga berkenaan. Perbuatan berbohong tidak pernah ada dalam hidup kita. Maka mengapa perlu kita berbohong?

Begitu juga dengan isteri.Jangan sesekali membohongi suami kita.

Pembohongan terhadap suami boleh mengikis keyakinan dan kepercayaannya.Sentiasalah jujur dengan suami dalam apa juga perkara yang kita lakukan.Beranilah berkata benar kerana ia boleh menyelamatkan keadaan.

5. Elakkan berasa tidak bersalah dan diri sendiri selalu betul

Jika kita melakukan kesilapan, beranilah untuk mengakuinya.Jangan pula menjadi sebaliknya.

Hormatilah perasaan dan pandangan pasangan kita. Sebaik-baik diri kita, pasti akan ada jua kelemahannya. Ini tidak boleh dinafikan.

Tiada manusia yang sempurna, apatah lagi dalam hubungan suami isteri.

Namun apabila kita telah melakukan kesilapan, maka akuilah dan perbetulkan kesilapan berkenaan.

Jangan pula demi mempertahankan ego, kita berasakan diri kitalah yang sentiasa benar dan pasangan pula sentiasa salah.

6. Jangan selalu meninggalkan isteri di rumah. Ia selalu dipandang remeh oleh para suami.

Jangan selalu meninggalkan isteri kita tanpa sebab yang munasabah, ini kadangkala boleh mengguris perasaannya.

Ia boleh menyebabkan isteri berasa seolah-olah dirinya tidak dihargai.Malah jika terlalu kerap, ia boleh meninggalkan kesan yang tidak baik dihatinya.

Isteri kita penat berusaha untuk keluarga kita.

Maka perbuatan meninggalkan isteri tanpa sebab lama kelamaan akan menyebabkan rasa dia tidak wujud langsung dalam hidup kita.

Sedangkan isteri sebaliknya kerana perlu memikirkan banyak tanggungjawab yang digalas.

Oleh itu, cubalah bawanya dan berikan masa yang terbaik terhadapnya.

Tidak salah sekiranya sesekali kita membawa isteri bersiar-siar ke tempat-tempat yang menarik untuk bersamanya.

Isteri juga mahukan hiburan bersama kita.Dan apa yang lebih penting lagi adalah meluangkan masa bersama.

7. Jangan tidak bermesra ketika isteri sedang haid

Jangan kerana isteri sedang haid, suami pula menjauhkan diri.

Ingat, apa yang Islam tidak benarkan adalah melakukan persetubuhan sahaja. Bermesra tidak dilarang sama sekali.

Maka jangan kerana isteri sedang datang bulan, para suami sekalian menjauhkan diri daripadanya.

Bermesra dengan isteri adalah salah satu tanda suami yang penyayang. Tidak kira bagaimana keadaan isteri, jika bermesra dengannya boleh mendatangkan kebaikan dalam hubungan, maka lakukanlah.

Kemesraan sesama suami isteri adalah lambang kebahagiaan yang diharapkan.

Berbahagialah kepada pasangan suami isteri yang cuba membahagiakan sesama mereka. Kelak akan harmonilah rumah tangga mereka.


“Macam Inilah Suami Jaga Isteri Dengan Baik. Sweet.” Tampal Kasut Isteri Rosak, Fazley Yaakob Dipuji Suami Mithali & Romantik

Dalam menghargai isteri, tidak perlu hadiah mahal-mahal atau kata-kata romantik sepanjang masa, namun pertolongan kecil tetapi cukup besar maknanya pun sudah mampu buat siteri tersenyum bahagia.

Melihatkan cara Cef selebriti, Datuk Fazley Yaakob melayani isteri kesayangannya dengan penuh kasih sayang, jelas menunjukkan sisi penyayang dan prihatin seorang suami.

Datuk Fazley  baru-baru ini berkongsi video menampal kasut isterinya ketika menghadiri sebuah acara baru-baru ini.

Video tersebut dimuat naik menerusi sebuah entri di akaun Instagram miliknya buat tatapan warganet.

Menurut Fazley, isterinya mengadu bahagian kasut yang dipakai tercabut di bahagian hadapan, tanpa berlengah, dia terus mencari cellophane tape dan menampal kasut isterinya itu.

“Tapi, me being me, saya usahakan cari cellophane tape dan tampal. Saya kata “Adik tak perlu buka kasut, biar abang yang menyangkung buatkan”. 💕 😉

Datuk Fazley mendirikan rumah tangga dengan Datin Azrene Ahmad pada tahun 2007. Hasil perkongsian hidup berdua, pasangan ini dikurniakan tiga orang anak lelaki iaitu Ahmad Fariedz Shah, 11, Ahmad Fieradz Shah, 10, Ahmad Firudz Shah, 8 dan seorang anak perempuan, Alayna Selma, 2.

Video yang dimuat naik itu mendapat reaksi dari pengikut Datuk Fazley di instagram. Rata-rata memuji akan keprihatinan suami kesayangan Datin Azrene ini.

Sumber: IG


“Lagi Takut & Risau Bawa Anak Ke Shopping Mall.” Anak Gembira Dapat Kembali Ke Sekolah, Yatt Hamzah Luah Rasa Syukur!

Melihat situasi kes pandemik yang  melanda negara kian menurun, rata-rata melahirkan rasa syukur dan gembira. Sementelah banyak  aktiviti yang dapat dijalankan seperti biasa.

Antaranya termasuklah sesi persekolahaan Yang dibuka mengikut fasa tertentu yang ditetapkan kerajaan. Pelbagai pandangan masyarakat tentang isu ini, Ada yang gembira tak kurang yang bimbang dengan keselamatan anak-anak.

Berkongsi pandangan mengenai isu berkenaan di instagram miliknya, Yatt Hamzah mengakui gembira melihat anak kecilnya, Iqlima yang sudah pun memulakan sesi persekolahan seperti biasa.

Meskipun ada rasa bimbang, namun akuinya, itu adalah pilihan terbaik dibandingkan dengan membawa anak-anak Keluar ke tempat lain.

“Kesian Iqlima, rindu sekolah, rindu kawan-kawan dan guru-gurunya sampai terbawa-bawa dalam mimpi. Dia mengadu mimpi pergi sekolah jumpa kawan-kawan masa awal bulan lepas September.

“Menitis air mata Bondanya masa tu juga lantas berdoa agar sekolah cepat dibuka. Dan Alhamdulillah doa dimakbulkan. Hari ini dia sudah boleh ke sekolah,” kongsi Yatt bercerita.

Lebih baik dari bawa ke tempat lain

Bagi Yatt dia berserah segalanya kepada Allah untuk melindungi anaknya sepanjang di sekolah dan keputusan menghantar anak ke sekolah itu pastinya lebih baik dari membawa anak ke tempat-tempat lain yang tidak mematuhi SOP

“Namun ramai pula tanya tak takut ke anak dah ke sekolah dengan kes Covid19 masih tinggi? Tak risau ke anak-anak kena jangkitan nanti?

“Jawapan Bonda, lebih takut dan risau bawa anak-anak ke shopping mall, tempat-tempat peranginan untuk bercuti dan makan di restoran. Di tempat-tempat ni masih sangat ramai yang tak jaga SOP maka kebarangkalian untuk dijangkiti sangat tinggi berbanding di sekolah anak-anak saya,” katanya menerusi kapsyen.

Dia dalam pada itu memuji pihak sekolah anaknya yang amat menitik beratkan disiplin selain mengikut SOP dengan ketat.

“Alhamdulillah sekolah Tahfiz As Sofa sangat menitik beratkan dispilin dan menjaga SOP dengan ketat. So Bonda tak risau in shaa Allah all my daughters are in good hands.

“Terima kasih guru-guru dan pihak pengurusan sekolah untuk Hari Pertama yang menceriakan bagi anak-anak kami.

“Semoga anak-anak akan dapat terus ke sekolah tanpa halangan yang memudaratkan mereka lagi. Semoga anak-anak ini dididik dengan baik di sekolah agar menjadi anak-anak yang Soleh Solehah, Musleh dan Alim. Ameen YA Rabb,” ujar Yatt lagi.


“Saya Tidak Dilahirkan Cerdik. Jadi Perlu Sentiasa Belajar.” Graduasi Ke-5, Soo Wincci Catat Dalam Rekod Di Malaysia Book Of Record. Inspirasi!

Sungguh inspirasi pencapaian yang diperolehi oleh penyanyi, pelakon dan model jelita Dr Soo Wincci dinobatkan sekali lagi dalam Malaysia Book of Record (MBOR) setelah  dinobatkan dalam dua rekod iaitu sebagai Ratu Cantik Yang Memiliki Ijazah Akademik Terbanyak dan Artis Rakaman Yang Memiliki Ijazah Akademik Terbanyak.

Lebih mengkagumkan, dalam tempoh 15 tahun, bekas ratu cantik Malatysia telah mempunyai 5 pencapaian tertinggi bidang akademik iaitu memperolehi ijazah Sarjana Muda Undang-undang (2007), Sarjana Pengurusan Perniagaan (2008), Doktor Falsafah (PhD) dalam Perniagaan (2016), Sarjana Muzik (2018) dan terbaru ijazah Pasca Sarjana Fellowship dari Berklee Valencia, Sepanyol hari ini.

Nyata, gelaran sebagai Beauty with brain adalah tepat buat dirinya.

“Ini hanya satu permulaan, saya tidak dilahirkan cerdik atau memiliki nasib baik jadi perlulah sentiasa belajar.”

“Hari ini juga hari bersejarah buat saya, selain graduasi yang kelima di Sepanyol, saya juga berjaya mencipta single terbaru dalam empat bahasa (Melayu, Mandarin, Inggeris dan Sepanyol).

“Single ini akan dilancar serta diterbitkan bersama syarikat rakaman dan penerbit dari Taiwan dan China iaitu Ocean Butterflies, Taihe dan Touch Music.

“Selain itu, untuk projek graduasi, saya berjaya mencipta versi remix dalam 360 Audio dan Visual yang semuanya akan dilancarkan pada bulan ini dan Ogos depan,

Seterusnya ikuti perkongsian gambar muat naik di instagramnya  setelah kejayaannya meraih pencapaian MBOR dan graduasinya yang lima di Sepanyol. Sungguh inspirasi!

GRADUASI YANG KE-5

Malaysia Book of Record (MBOR)


Nak Besarkan Anak Ada Cabaran. Ayah Ini Tunjuk Cara Bonding Dengan Anak. Sweetnya!

Nak besarkan anak memang banyak cabaran. Ayah kena banyak sabar. Maklumlah anak-anak sedang membesar. Perkongsian bapa ini Mohd Fhais,  bagaimana nak bonding dengan anak begitu inspirasi.

Jom semak!

Seorang Ayah Kena Banyak Sabar !!

Stamina kena tinggi, kena kuat tahan sakit dan kena bijak kawal emosi. Jangan pula bila di uji sedikit dah mengeluh, terus melenting tak tentu pasal.

Jaga anak ni satu ujian !

Diorang bukan peduli pun kita cakap penat, letih dan nak rehat. Lagi kita cakap penat lagi kuat dia nyak belakang kita.

Di panjatnya la belakang kita, di tumbuk-tumbuk perut kita dan paling dasyat dia suruh kita jadi kuda, dan dia tunggang ala koboi. Yehaa!

Inilah lumrah jadi ayah.. maknya jarang kena, ayah yang selalu kena..?

Kalau pinggang tak sakit kepala mesti sakit dulu. Silih berganti sakit pun ada. Tapi tetap juga diorang tak faham, merengek nak main dengan kita.

Tapi sekali kita mengeluh, dan marah anak begini,

” Ayah penat, pergi main sana!! ”

Perkataan ni nampak biasa bagi kita tapi ia sebenarnya berbisa di gegendang telinga si anak.

Sakit macam mana pun kita, makan ubat kita boleh baik semula.

Penat macam mana pun kita, rehat sekejap dah kembali segar.

Tapi anak kita boleh “trauma” dan kekal sampai ke tua nanti kalau kerap di tengking, di marah dan di terkah.

Ini kerana pada usia 7 tahun ke bawah 90% otak anak berkembang sepenuhnya. Trauma ini boleh buat perkembangan otak anak tadi terbantut.

Lebih bahaya lagi jika otak reptilia anak dah tersalah anggap dan nampak ayah sebagai “ancaman”. Anak boleh memberontak atau jadi terlalu pasif ( pendiam ).

Bab mental dan emosi anak ni serius. Jangan ambil mudah. Terutama bagi seorang ayah!

Dengan mendengar arahan si ayah anak hanya belajar 20% sahaja dari keseluruhan arahan.

Dengan melihat contoh teladan si ayah anak hanya belajar 30% sahaja dari keseluruhan teladan.

Tapi dengan bermain bersama ayah-anak proses pembelajaran itu jadi 100 peratus.

Bukan sahaja anak jadi lebih bijak IQ dan EQ malah bonding ayah-anak pun semakin akrab.

Mohd Fhais
Lebih baik sakit pinggang, sakit kepala sekarang daripada sakit masa tua nanti anak-anak tak peduli kita.

p/s : Dipersilakan kongsi post ini dengan orang lain ye supaya lebih ramai orang dapat manfaat dari cerita ni.

p/s : Saya selalu juga kongsi tips dan info parenting, kekeluargaan dan hubungan suami isteri di telegram.
Join di sini ? t.me/CoretanFhais


Jangan Buat Main Bila Sukar Nak Telan Makanan. Rupanya Ini Sebabnya.

Kesukaran untuk menelan atau dalam istilah perubatan disebut sebagai Disfagia, adalah terasa seperti makanan tersangkut dalam tekak di bahagian atas dada. Ini mungkin juga dirasai di belakang tulang dada (sternum) atau di leher. Ia juga menyebabkan masalah menelan makanan.

Menelan makanan merupakan aktiviti yang kompleks melibatkan mulut, bahagian tekak dan esophagus (saluran yang membawa makanan ke perut). Banyak saraf dan otot memberi kesan kepada fungsi betul bahagian-bahagian ini. Kebanyakan proses menelan adalah tanpa sedar dan sebahagiannya adalah dengan sedar.

Sebab yang biasa:

Ujian diagnostik mungkin dijalankan untuk mengesahkan punca-punca masalah kesukaran menelan makanan termasuklah:

TANDA DAN GEJALA

Untuk bayi dan kanak-kanak, tanda dan gejala kesukaran menelan termasuklah:

KOMPLIKASI

Kesukaran menelan menyebabkan badan kita tidak cukup makanan dan cecair yang berkhasiat. Seseorang yang mengalami masalah kesukaran menelan adalah berisiko untuk menjadi malnutrisi dan kurang air (dehydration). Jika makanan dan cecair memasuki ruang pernafasan (aspiration) semasa menelan, masalah pernafasan atau jangkitan boleh berlaku, seperti serangan demam pneumonia yang kerap dan jangkitan saluran pernafasan.

RAWATAN

Rawatan untuk kesukaran menelan selalunya ditentukan dengan jenis yang tertentu atau punca masalah menelan tersebut.

PENCEGAHAN

Bagi penjagaan di rumah, makan secara perlahan-lahan, kunyah makanan sepenuhnya. Jika seseorang secara tiba-tiba menunjukkan tanda-tanda tersedak dan kesukaran bernafas, pintasan Heimlich perlu dilakukan dengan segera.

Anda mungkin lebih senang untuk menelan cecair atau makanan yang dilenyek daripada yang pejal. Elakkan mengambil makanan yang terlalu panas. Hubungi atau berjumpa dengan doktor jika masalah ini berlarutan, walaupun gejalanya hanya sekali sekala sahaja.

Beritahu doktor sebarang gejala sekiranya ada, seperti batuk, bersin, demam, kesejukkan, sakit abdomen, sakit semasa menelan, loya atau muntah, muntah berdarah, penurunan berat badan, pedih hulu hati, atau rasa masam di mulut.


Andai Suami Tidak Lagi Bekerja! Wanita Ni Kongsikan Tip Elak Terbeban Saat Lalui Detik Tu.

Hidup ini penuh dengan perkara yang berlaku secara ‘tiba-tiba’. Jika tiba-tiba terjadi sesuatu yang menggembirakan pasti hati kita rasa bahagia. Namun bila perkara sedih menimpa, pastinya hal tersebut akan menguji kesabaran dan ketabahan diri dalam mengharunginya.

Namun persoalannya, adakah kita sebagai isteri telah mempersiapkan diri untuk menempuh saat-saat tidak terduga? Sebagai contohnya, andai suami tidak lagi bekerja.

Melalui perkongsian daripada Puan Nurul Ilyani ini diharap dapat menyalurkan motivasi dan inspirasi kepada wanita bergelar isteri. Jom semak perkongsian penuh daripadanya untuk manfaat bersama.

9 tip melalui situasi andai suamimu tidak lagi bekerja..

Wanita bersuami perlu bersedia, suami diberhentikan kerja, berhenti sukarela atau berhenti dengan persetujuan bersama. Isteri perlu bersedia hilangnya tempat bergantung saat suami kembali kepada Tuhannya.

Beberapa hari lepas, suami saya membawa berita yang tidak berapa baik. Namun, kami sudah bersedia. Dari dulu sentiasa bersedia. Tiada yang kekal di tangan kita.

Firman Allah azza wa jalla

“Dan tidak (dinamakan) kehidupan dunia melainkan permainan yang sia-sia dan hiburan yang melalaikan: dan demi sesungguhnya negeri akhirat itu lebih baik bagi orang-orang yang bertaqwa. Oleh itu, tidakkah kamu mahu berfikir?”

Al An’am ayat 32

10 tahun lepas, apabila kami mendirikan rumah tangga, kami sudah merancang kehidupan bagaimana yang kami mahukan. Ia bukan yang indah-indah.

❌Tiada percutian mewah.
❌Tiada rumah mewah-mewah. Malah rumah pertama kami beli, kondominium berharga RM142k pada tahun 2010. Ia bersesuaian dengan kemampuan kami.
❌Tiada kereta mewah. Di saat rakan-rakan seperjuangan saya di satu syarikat kewangan dulu memprovokasi saya membeli Toyota Camry untuk impress pelanggan (sangat normal jika kerja begini, mereka suka impress pelanggan, tapi bukan saya), kami memilih Toyota Avanza yang sekarang masih ada sehingga kini.
❌Tiada 2 kereta. Kebanyakan orang yang bekerja akan perlukan 2 kereta terutamanya yang tempat kerja tiada pengangkutan awam yang baik. Kami masih bertahan dengan satu kereta, dan suami hanya naik motorsikal yang dibeli cash pada tahun 2015.
❌Tiada barangan branded. Ini memang tagline kami. Pilih yang paling murah dengan kualiti. Biasanya suami akan tukar kemeja dan seluar bundle setahun sekali dengan yang lebih baik. Kos tukar semua paling tinggi pun RM50 dapat hampir 10 pasang baju dan seluar, ikut harga.
❌Tiada baju branded juga buat anak-anak.
❌Tiada juga kasut dan hand bag branded. Apa yang ada pakai.

Tapi, jangan salah faham. Bukan kedekut. Bukan tidak mampu. Inilah namanya hidup 50% di bawah garis kemampuan.

Contoh, sekiranya anda mampu membayar kereta dengan installment RM1200, maka pilih kereta dengan installment RM600.

Habis. Itu strategi ikat perut. Jadi kemana duit jika asyik ikat perut?

1) Pendidikan anak-anak. Kami sentiasa memastikan kualiti. Bayar mahal tak apa, janji sesuai, bagus dan demi kebaikan anak-anak
2) Ibubapa
3) Simpanan
4) Pelaburan semula-Bisnes, hartanah, emas

Cukup dulu.

Kenapa saya cerita di atas, ini untuk kita betulkan mind setting. Hidup seadanya supaya berlaku sesuatu kita tidak terduduk lesu.

Tip ini, jika sudah diamalkan boleh teruskan, jika belum, mulakan untuk tahun-tahun seterusnya.

Tip 1
Kereta

Beli kereta berharga setahun gaji. Jadi kalau anda baru bekerja, kira. Gaji 3000×12=36,000. Beli kereta harga 36,000.

Kalau kahwin, tiba-tiba ada dua kereta, fikir apa nak buat dengan salah satu. Kereta ini bebanan. Bukan aset.

Tip 2
Rumah

Beli rumah 3 kali gaji tahunan. Kalau gaji 40000 setahun x 3= 120,000. Kalau bajet cukup beli rumah flat, beli sajalah. Ukur baju di badan sendiri.

Tip 3
Urus wang

Urus wang suami isteri, kena urus sama-sama. Bukan akaun awak, akaun awak, akaun saya, akaun saya.

Pastikan suami bayar semua kewajipan dan tanggungjawab dia sampai habis duit gaji dia (minta maaf, ini mesti suami ramai kecam), baru isteri masuk tolong. Top up mana yang tidak cukup. Ini supaya suami tidak salah faham dan lepaskan tanggungjawabnya kepada isteri. Kes begini saya biasa jumpa semasa saya jadi perunding kewangan. Suami culas.

Isteri pula jangan kedekut tahi hidung masin dengan suami. Kalau suami tidak cukup, bantulah. Begitulah saya buat. Dulu pendapatan saya 2 kali ganda suami. Saya bayar majoriti, tapi saya masuk lepas suami habis bahagikan duit untuk pembayaran tanggungannya. Bukan saya masuk dulu.

Dari situ suami saya sentiasa berazam mahu naik gaji, naik pangkat dan mahu memikul tanggungjawab kewangan. Sehingga saya boleh duduk di rumah dan buat bisnes. Suami masih jadi investor bisnes saya.

Tip 4
Tahu anda di didik dengan parenting bagaimana dan bagaimana anda parenting anak anda?

Sekiranya anda dari keluarga kelas pertengahan atau atasan yang banyak ibubapa manjakan, hati-hati anda mungkin tidak mampu survive tanpa anda meningkatkan survivaliti anda.

Ibubapa saya dari kelas B40, ibubapa susah. Saya susah dari kecil. Saya sudah bisnes dari kecil. Setiap sen sangat bernilai, jadi lebih mudah adjust dengan kegawatan dan kesusahan.

Jadi, biasakan anak-anak hidup susah. Bukan serba kekurangan makan sihat, pendidikan, tempat tinggal, tapi susahkan dari segi proses untuk mereka mendapatkan sesuatu. Perlu kerja, perlu berjualan, perlu bisnes supaya mereka faham susahnya cari duit.

Tip 5
Mulakan dari sekarang turunkan gaya hidup.

Sedikit-sedikit buang lifestyle, ambil yang perlu saja. Apakah lifestyle? Hobi mahal yang perlu kos, entertainment, percutian dan sebagainya sehingga anda dapat mengumpul satu amount kecemasan sebanyak 3 bulan gaji dana kecemasan.

Kemudian, tambah lagi kepada 6 bulan. Kemudian hiduplah macam biasa dan tidak berlebih-lebihan.

Tip 6
Mula tambah pendapatan dengan bisnes. Tiada cara lain memang perlu bisnes. Juallah apa saja dengan modal kurang dari RM2000. Lagi kecil lagi baik. Untuk orang yang tidak pernah bisnes, jika salah langkah terbakar duit. Cari pengalaman.

Tip 7
Belajarlah. Menuntutlah. Membacalah. Itu saja membezakan orang yang tahu dan tidak tahu.

Tip 8
Hentikan alasan. Itu tidak boleh. Ini tidak boleh. Dia bolehlah. Aku ni macam mana?

Semua kata-kata negatif, hentikan. Bertindak dengan satu langkah pertama.

Tip 9
Doa. Allah azza wa jalla seperti sangkaan hambaNya. Kita sangka baik, inshaAllah. Yang teruk, yang buruk, yang sengsara pun boleh diharungi.

Ya, saya mengingatkan diri saya. Dunia tidak pernah tidak memenatkan. Kita semua penat. Jadi ambillah seadanya. Jangan sampai lupa akhirat.

Wallahu’alam.


Suburkan Pokok Guna Baja Dari Roti Expired. Wow, Ibu-Ibu Minat Tanam Bunga Kena Cuba Ni!

Lebihan roti yang dah tamat tempoh jangan dibuang, sebaliknya ada manfaatnya untuk tanaman anda.

Selain membeli di kedai, anda boleh hasilkan sendiri baja organik yang boleh membantu menyuburkan pokok agar rajin berbunga seperti pokok orkid.
Perkongsian oleh Puan Norzaiwi Ismail pastinya membantu anda menyuburkan lagi tumbuhan. Nampak mudah dan menjimatkan, jom cuba:
.
Bahan-Bahan:
4 Keping Roti
2 Liter Air
.
Cara Membuat:
1.Ambil 4 keping roti dan rendamkan didalam 2 liter *air selama seminggu.
2.Selepas seminggu tapis dan campurkan dengan sedikit air sebelum disiramkan pada pokok.
.
*Sebaiknya gunakan air hujan atau air paip yang ditadah dan biarkan semalaman untuk hilangkan klorin.
.
Selamat Mencuba!
.
Kredit Foto: Zulkifli Mamat